1. Хастам бу Далла‚ Ша Шен лега жайна доссийначу‚ цунна гамо ца йинчу.\n2. Нийса хилла долу /жайна ду иза/, цунах /цатешачарна/ кхерам тасийта Шегара чIогIачу ницкъаца‚ шаьш диканаш деш болчу муъма нахана кхаъ баккхийта, шайна хаза ял хиларца.\n3. Уьш цу чохь лаьтташ гуттар.\n4. Кхерам таса, шаьш аьллачаьрна: "Дала доьзалхо лаьцна".\n5. Царна цуьнца Iилма дац‚ церан дайшна а. Доккха хили церан багахула долу дош. Харцдерг ма ду цара олуш дерг.\n6. Хьо хила мега хьайн дог дохош царна тIехь‚ хIокху хабарех а тешац-те уьш‚ бохуш, халахеташ.\n7. Оха лаьтта тIехь мел дерг хаздина цуна (лаьттана), уьш зерхьама: муьлха ву-те Iамалца уггар хазаниг?\n8. Оха хуьлуьйтур ю цу тIехь мел ерг декъа латта.\n9. Я хьо моьттуш вара-те и нокхин дай а‚ ракъим а Тхан аятийн /юккъехь/ тамаше хIума ду?\n10. Цхьа къонахий ма лечкъира нокхи чу‚ цара элира: "Тхан Кхиош-кхобушверг‚ Хьан гергара къинхетам лолахь тхуна‚ атта делахь тхуна тхайн гIуллакхехь нисдалар".\n11. Оха туьйхира церан лергийх /кирхьа/, нокхин чохь масийтта шо /делира церан/.\n12. ТIаккха Оха уьш денбира, Тхайна /нахана гучадоккхуш/ хаархьама шинан тобанах муьлха ю цара яьккхина хан дика ягаръеш.\n13. Оха дуьйцу хьоьга церан хабар бакъдолчуьнца. Баккъалла а, уьш къонахий бара шайн Кхиош-кхобучух тешна‚ Оха совбехира уьш нийсачу некъаца.\n14. Оха чIагIдира церан дегнаш уьш хьалагIевттича‚ цара элира: "Тхан Кхиош-кхобушверг‚ стигланийн а‚ лаьттан а Эла ву хьо‚ Оха кхойкхур ма дац И воцчу Деле, – тIаккха Оха гIалат дерг эр ма дара!\n15. ХIокху тхан къомо Иза воцург делий лаьцна. Цара деънехьара царна тIехь билгала делил! Мила ву, ткъа, вуно зуламе ша Далла тIехь харцдерг кхоьллинчул?"\n16. "Нагахь санна шу царех а‚ цара Дела витина Iибадат дечух а дIакъаьстича‚ нокхечу дIалачIкъалаш – шуна баржор бу шун Кхиош-кхобучо Шен къинхетамах‚ кечдийр ду шуна шун гIуллакхах гIо".\n17. Хьуна го малх схьакхетча дIахьаьвзаш церан нокхех аьтту агIорхула‚ дIабуьзча – царех дIатуьлуш аьрру агIорхула уьш цунах, шуьйрачу меттигехь болуш. Иза Делан делилех ду. Дала нисвеш верг – иза нийса верг ву‚ Дала тилавала вуьтуш верг – цунна карор вац хьуна вали а‚ баьчча а.\n18. Хьуна моьтту уьш сема бу‚ ткъа уьш наб еш бу‚ Оха берзабо уьш аьтто агIор а‚ аьрру агIор а. Церан жIаьла шен ши ког а баржийна лаьтта неIсагIехь. Царна тIекхиънехь – вухавер вара хьо ведда‚ вузур вара хьо царех кхерарца.\n19. Иштта денбира Оха уьш, цаьрга вовшашка хеттийтархьама. Царех цхьана олучо элира: "Мел лаьттира шу?" Цара элира: "Тхо лаьттира цхьана дийнахь я дийнан декъашкахь?" Цара элира: "Шун Кхиош-кхобург дикахо хууш ву шу мел лаьттинехь а. Аша вахийта шайх цхьаъ хIокху кехаташца гIала. Лохийла цо уггар цIена кхача – цунах рицкъа дохьийла цо шуна‚ сакх хуьлийла иза‚ цхьаьнгге ма хоуьйтила цо шух лаьцна.\n20. Баккъалла а, уьш шуна тIенислахь, цара тIулгаш деттар ду шуна‚ я шу духадерзор ду шайн дине – тIаккха цкъеллига цкъа даккхийдер дац шу!"\n21. Иштта Оха /нах/ царна тIе нисбалийтира, царна хаийтархьама Делан ваIда бакъ юйла‚ сахьт /Къематде хIуттур долуш ду/ – цу чохь шеко йоцийла. Церан гIуллакхехь вовшашца галморзахбевлира уьш. Элира: "ГIишло е царна тIехь. Церан Кхиош-кхобург дика хууш ву царех". Церан гIуллакх тIехь тоьллачара элира: "Царна тIехь маьждиг (ламаз ден меттиг) дийр ду вай".\n22. Цара эр ду: "Кхоъ ву‚ церан доьалгIаниг – церан жIаьла ду". Олу /цхьа кхечара/: "Пхиъ ву‚ церан ялхалгIаниг – церан жIаьла ду"‚ гучохь доцург хаа гIерташ. Олу /вукхара/: "ВорхI ву‚ церан борхIалгIаниг – церан жIаьла ду". Ахьа ала: "Сан Кхиош-кхобург дика хууш ву церан терахь‚ уьш ца бевза кIеззигчарна бен". Цаьрца ма къийса билгалдолчуьнца бен. Царех лаьцна цаьрга цхьаьнгге ма хетта.\n23. Ахьа алланне ма алалахь цхьана хIуманна тIехь: "Аса дийр ду иза кхана\n24. Далла лаахь"‚- олуш бен. Хьан Кхиош-кхобург дагаваийталахь хьуо вицвелча‚ алалахь: "ХIокхул нийсачунна герга вахийта мега со сан Кхиош-кхобучо".\n25. Шайн нокхе чохь уьш лаьттира кхо бIе шарахь‚ /кхин/ исс /шо/ алсамбевлира уьш.\n26. Ахьа ала: "Дела дика хууш ву уьш мел лаьттира‚ Цуьнан ю стигланийн а‚ лаьттан а къайле". Гайта цуьнца‚ ладогIийта! И воцург гIоьнча ма вац царна‚ Шен хьукамехь цхьа а накъост ца лоцу Цо.\n27. Ахьа дийца /Iамаде/ хьайга вехьеца деллачу хьан Кхиош-кхобучун жайнах. Вац Цуьнан дешнаш хийцадийриг‚ хьуна каронне а карор яц Иза Ша воцург дIавада меттиг.\n28. Собар дайта хьайн сине Iуьйранца-суьйранца шайн Кхиош-кхобучуьнга кхойкхучаьрца Цуьнан юьхь езаш. Хьайн ши бIаьрг дIа ма берзабе царех дуьненан хазалла езаш‚ хьо муьтIахь ма хила Оха шен дог Тхо хьехорна гIовпал диначунна а‚ шен дезаршна тIаьхьахIоьттинчунна а‚ – цуьнан гIуллакх кIелдисина хилла.\n29. Ахьа ала: "Бакъдерг ду шун Кхиош-кхобучуьнгара. Шена лиънарг тешийла‚ шена лиънарг ма тешийла". Баккъалла а, Оха кечйина зуламхошна /жоьжахатин/ цIе‚ цуьнан лабано гобийр бу царех. Цара гIо дехахь‚ царна гIо дийр ду хица‚ ша лалийначу эчигах тера долчу, ша яххьаш ягаеш. Ма вон малар ду-кх! Вон хилла /церан/ гIортор!\n30. Баккъалла а, иман диллинарш а‚ диканаш динарш а, – баккъалла а, Оха эшор ма яц Iамалца хаза волчун ял.\n31. Уьш бу шайна Iаднан бошмаш ерш‚ шайн бухахула татолаш оьхуш‚ хазбийр бу уьш цу чохь дашо хьозанашца‚ цара тIедухур ду атласан а, ездарин а баьццара духар‚ цу чохь шаьш маьнганий тIетевжина лаьтташ. Ма дика мел бу-кх! Хаза хилла гIортор!\n32. Масална валаве царна ши стаг. Цу шиннех цхьанна Оха кемсийн ши беш хилийтина‚ царна шиннена гобина Оха хурманашца‚ царна шиннена юккъехь ялта хилийтина.\n33. Шина а бешо шен даар делира‚ цунах /стоьмийн/ хIумма ца ийшира. Царна юккъехула /хин/ татолаш хилийтира Оха.\n34. Цунна хилира стоьмаш, тIаккха цо шен накъосте элира и шега къамел деш волуш: "Со хьоьл мелхо алсам ву хьолаца‚ вуно веза ву гIоьнчашца".\n35. И шен беша чоьхьавелира‚ шена зулам деш а волуш‚ цо элира: "Суна ца моьтту цкъеллига цкъа дIайовр ю /хIара беш/.\n36. Суна ца моьтту сахьт хIуттур ду. Со сан Кхиош-кхобучуьнга дIаверзавахь, суна каронне карор ду цул диканиг дIаверзарна".\n37. Элира цуьнга цуьнан накъоста, ша цуьнга къамел деш волуш: "Ахь керстаналла до ткъа /Далла/, хьо кхоьллинчу поппарх‚ тIаккха тIадамах‚ тIаккха хьо ша нисвина волчух стаг хилла?\n38. Делахь а соьх лаьцна аьлча‚ Иза АллахI ву – сан Кхиош-кхобург‚ сан Кхиош-кхобучуьнца цхьа а накъост лоцур вац аса-м!\n39. Хьуо хьан бешан чоьхьа ваьлча‚ ахьа аьллехьара: "Ма шааллахI! Делаца бен ницкъ ма бац, хьуна со гуш велахь, хьайл кIезигаха хьолаций‚ доьзалшций.\n40. Мега сан Кхиош-кхобучо суна дала хьан бешал а диканиг‚ доссадан цуьнан /хьан беша/ тIе стиглара хьесап – тIаккха цунах шера айелла меттиг хуьлуш‚\n41. Я цуьнан хи лекъаш‚ хьуна цкъа а ницкъ ца кхочуш и карадан.\n42. Гобира цуьнан стоьмех‚ и волавелира шен куьйгаш вовшех детта ша шена чохь харж ярна‚ ткъа иза /беш/ шен бух тIе йоьжна лаьтта‚ цо олу: "Ма лаьцна хиллехьара-кх аса сан Кхиош-кхобучуьнца цхьа а накъост!"\n43. Ца хилира цунна тоба ша цунна гIо деш‚ Дела воцург‚ и ша ца хилира шена гIо дан луш!\n44. Цигахь гIо – хьакъ-бакъ волчу Делан ду. И ву дика верг мел баларца а‚ дика верг /хаза/ тIаьхье хилийтарца а.\n45. Даладе царна масална дуьненан дахар: хих тера ду и‚ Оха ша стиглара доссийначу‚ тIаккха цунах ийнера лаьттан орамат – цунах хилира екъа яр‚ ша мохо яржаеш йолу. Хилира Дела массо хIуманна тIехь ницкъ болуш.\n46. Бахам а‚ кIентий а – дуьненан дахаран хазалла ю‚ бухадуьсуш долу диканаш тоьлу хьан Кхиош-кхобучун гергахь мелаца а‚ тоьла дог дахарца а.\n47. Оха лаьмнаш доладолуьйтучу /къемат/ дийнахь‚ хьуна гур ду латта хьалха таьIаш‚ Оха гулбийр бу уьш /Тхайна тIе/‚ бухавуьтур вац царех цхьа а.\n48. Хьан Кхиош-кхобучун хьалха хIуттур бу уьш могIийца: шу даьхкина Тхуна Оха дуьххьара шу ма-кхоьлли. Шу-м моьттуш ма дарий Оха шайна /цхьанакхетарна билгала/ хан тухур яц‚ аьлла.\n49. Охьадуьллур ду жайна‚ тIаккха хьуна гур бу къинош динарш цу чохь долчух кхоьруш‚ шаьш олуш: "Ма бала бу вайна‚ хIокху жайно-м буха ца дитина жиманиг а‚ я доккханиг а тергал ца деш! Царна карийра шаьш динарг хьалхадиллина. Зулам ца до хьан Кхиош-кхобучо цхьаннена а.\n50. Оха ма аьллера маликашка: "Сужд де Адамна". Цара сужд дира иблис диссалц – и хилира жинех‚ цо дохийра шен Кхиош-кхобучун омра‚ ткъа аша лоцу иза а‚ цуьнан зуьрет а доттагIий а‚ Со а вуьтий‚ – уьш шуна мостагIий ма бу-й?! Ма вон ю-кх зуламхошна /шайн белхан/ дуьхьал эцнарг!\n51. Аса уьш тешаш ца хIиттийна стигланаш а‚ латта а кхолларан а‚ уьш шаьш кхолларан а‚ Со ца хилира тилабелларш гIоьнчий лоцург а.\n52. Оцу /къемат/ дийнахь Цо /Дала/ эр ду: "Кхайкха аша шаьш Сан накъостий бу‚ бохуш‚ чIагIбеш хиллачаьрга!" Цара кхайкхира цаьрга. Цара оцарна жоп ца делира‚ Оха хилийтира царна юккъехь хIаллакьхилар.\n53. Гира къинош диначарна цIе‚ царна хиира шаьш цу чу кхетар дуйла‚ ца карийра царна цунах дIасахьовзийла.\n54. Оха /къастош/ далийна хIокху КъурIан чохь нахана массо масал. Адам хилира вуно дуккха хIуманца къуьйсуш.\n55. Духа ца тоьхна нах /Делах/ тешарх цаьрга нийса некъ беъча‚ шайн Кхиош-кхобучуьнга гечдар дехарх а – цаьрга хьалхалерачийн гIиллакх даро бен‚ я цаьрга духьал Iазап даро бен.\n56. Оха ца бохкуьйту элчанаш кхаъ боккхуш‚ кхерам тосуш бен. Цатешачара харцдолчуьнца къуьйсу бакъдерг кIелдитархьама. Сан аяташ а‚ шайна кхерам теснарг а цабешаш тIелаьцна цара.\n57. Мила ву зуламе шена шен Кхиош-кхобучун аяташ хьехийна‚ тIаккха царех вухаваьллачул‚ шен куьйгаша хьалхадаьккхинарг дицдийначул? Баккъалла а, Оха церан дегнаш чу гIат диллина – тIаккха уьш цунах /КъурIанах/ ца кхета‚ церан лергаш чу /йиллина/ – къоралла. Ахьа уьш нийсачу новкъа кхайкхича а‚ цкъеллига цкъа нислур бац уьш.\n58. Хьан Кхиош-кхобург гечдийриг ву‚ /Шегахь/ къинхетам а болуш. Цара карийначуьнца Цо уьш /Iазапе я баламе/ лоьцуш белахьара‚ царна Iазап сихдийр дара Цо. Царна тоьхна хан ю‚ Иза воцург кIелхьара долийла карор ма яц царна.\n59. И ярташ‚ Оха хIаллакьйира уьш‚ цара зулам дича‚ уьш хIаллакбарна хан йиллира Оха.\n60. Мусас аьллера шен къонахе: "Со соцур вац ши хIорд вовшахкхетачу меттиге кхаччалц‚ я лелар ву еххачу заманахь".\n61. И шиъ /хIорд/ вовшахкхетачу меттиге кхаьчча‚ царна шайн чIара бицбелира‚ ткъа цо шен некъ хIорда чу биллира, /лаьттахула/ Iуьрг доккхуш.\n62. ТIаккха шаьшшиъ /оцу меттигах/ чекхваьлча‚ цо элира шен къонахе: "Схьало вайна вайн кхача. Вайна а дуьхьалкхийти хIокху вайн некъах хало".\n63. Цо (Мусаца хиллачу кIанта) элира: "Хьажахь! Вай чара йолчу дирзича, суна бицбелира чIара‚ шайтIано а бен суна и биц ца балийти‚ суна и дага ца бойтуш‚ ткъа цо шен некъ цхьа тамаше кепара хIорда чу биллира".\n64. Цо (Мусас) элира: "И дара вайна дезаш хилларг". ТIаккха и шиъ шайн тачанх бухабирзира.\n65. Царна шиннена карийра Тхан лех цхьа лай‚ Оха шена Тхан гергара къинхетам белла волу‚ Оха шена Тхайгара Iилма Iамийна волу.\n66. Мусас цуьнга элира: "Хьуна тIаьхьахIуттий со‚ ахьа суна Iаморхьама хьайна Iамийначух кIорггера бакъдерг?"\n67. Цо элира: "Хьуна маганне могур дац соьца собар дан.\n68. Муха дийр ду ахьа собар‚ хьайна шех хаар доцучуьнца".\n69. Цо (Мусас) элира: "Хьуна карор ву со‚ Дала мукъалахь‚ собар деш‚ хьуна Iеса хир вац со‚ омра /кхочуш дарца/".\n70. Цо элира: "Хьо суна тIаьхьахIоттахь‚ соьга ма хетталахь цхьана а хIуманах лаций‚ аса хьуна шех дерг дийццалц".\n71. ТIаккха и шиъ дIаволавелира кеманна тIехаъалц – цо цунна Iуьрг даьккхира. Цо (Мусас) элира: "Iуьрг даьккхи ахьа цуьнан нах бухабахийтархьама‚ цхьа тамаше хIума ма ди ахьа!"\n72. Цо элира: "Аса ца элира: хьуна маггане могур дац соьца цхьаьна собар дан".\n73. Цо (Мусас) элира: "Ахьа суна бехк ма билла со вицваларна‚ хало ма е суна /кху/ сан гIуллакхах".\n74. ТIаккха и шиъ дIаволавелира цхьана кIантаца цхьаьнакхетталц – цо и вийра. /Мусас/ элира: "/Ванах/ ахьа цIена са дий-кха, сина дуьхьал а доцуш! Ма вон хIума ди-кх ахьа!"\n75. Цо элира: "Аса ца аьллера хьоьга: хьуна данне а соьца собар далур дац‚ аьлла?"\n76. Цо /Мусас/ элира: "Нагахь санна аса хьоьга хIума хаттахь хIокхул тIаьхьа – суна накъосталла ма де: соьгара бехказло ю хьуна".\n77. ТIаккха и шиъ дIаволавеоира цхьана юьртан нахана тIекхаччалц. Цара цуьнан нахе даа хIума дийхира, ткъа цара дуьхьало йира цу шиннена хьошалла дан. Царна карийра цу чохь чир йожа йоллуш – цо иза ира хIоттийра. Элира /Мусас/: "Хьайна лиънехь цунах мах оьцур бара ахьа".\n78. Цо элира: "ХIара суна а‚ хьуна а юккъехь къастар ду. Аса достур ду хьуна шеца собар дан ца мегнарг.\n79. Ткъа кема – мискачу нехан дара иза‚ хIордан чохь болх беш болчу. Суна лиира иза дохо – церан тIехьахь лаьтташ вара паччахь‚ массо кема схьалоцуш ницкъаца.\n80. Ткъа кIант – цуьнан да-нана муъма нах бара‚ тхо кхоьрура цо царна халахетийтарна /Далла/ муьтIахь цахиларца а‚ /Далла/ керста хиларца а.\n81. Тхуна лиира церан Кхиош-кхобучо цу шиннена, хийцина‚ цул диканиг /доьзалхо/ волийла‚ цIена волуш‚ къинхетамца мелхо а герга волуш.\n82. ТIкъа чир‚ и яра гIалахь шина кIентан – буоберийн‚ цунна бухахь цу шиннан хазна яра. Цу шиннан да вара дика Iамал йолуш стаг. Хьан Кхиош-кхобучунна лиира и шиъ пхийттара валийта‚ цаьрга шайн хазна схьаяккхийта‚ хьан Кхиош-кхобучуьнгара къинхетамца. Иза аса ца дина сан гIуллакхаца. И ду хьуна шена тIехь собардан ца мегначун тидар".\n83. Цара хьоьга хоьтту: "Ши маIа йолчух" лаьцна. Ахьа ала: "Аса дуьйцур ду шуна цунах лаьцна хабар".\n84. Баккъалла а, Оха чIагIвира иза лаьттахь‚ белира цунна /шен лааме кхача/ массо хIуманан некъ.\n85. Цхьана новкъа хIоьттира иза.\n86. Малхбузе кхаьчча‚ цунна карийра и дIабузуш боьхачу шовдане‚ цуьнан уллохь цхьа нах карийра цунна. Оха элира: "ХIай Ши маIа ерг! Я Iазап дийр ду ахьа‚ я ахьа цаьргахь къинхетам бийр бу".\n87. Цо элира: "Ткъа зулам динарг милла велахь – тIаьхьа цунна Iазап дийр ду оха. ТIаккха шен Кхиош-кхобучунна тIеверзор ву иза – Цо Iазап дийр ду цунна халачу Iазапаца.\n88. Ткъа иман диллинарг а‚ дика Iамал йинарг а – царна хаза бекхам бу. Оха цуьнга эр ду тхан омрах атта дерг".\n89. ТIаккха цхьана /кхечу/ новкъа хIоьттира иза.\n90. Малх кхетачу меттиге кхаьчча‚ цунна карийра и схьакхеташ цхьана нахана‚ Оха шайна цуьнан /малхан/ дуьхьал цхьа а хьулам ца хилийтина болу /бедар елахь а, тхов белахь а/.\n91. Иштта дIалецира Оха цуьнгахь дерг хаарца.\n92. ТIаккха цхьана /кхечу/ новкъа хIоьттира иза.\n93. Шина /лаьмнийн/ дуьхьалонан юккъе кхаьчча‚ цунна карийра царна бухахь /Зул-Къарнайн цхьана а/ дашах кхеташ боцу нах.\n94. Цара элира: "ХIай Ши маIа ерг! Баккъалла а, Яъжуж а‚ Маъжуж а боьханиг даржош ву лаьттахь. Оха хьуна - ясакх‚ токхе‚ ахьа тхуна а‚ царна а юккъехь дуьхьало йийриг?"\n95. Цо элира: "Сан Кхиош-кхобучо со шена чохь чIагIвинарг дика ду. Суна ницкъаца гIо де‚ ер аса шуна а‚ царна а юккъехь чIагIо.\n96. Ло суна эчиган кескаш". Ша уьш шина ломан йистошкахь нисйича‚ цо элира: "/ЦIе/ марсаяккха!" Цо цунах цIе хилийтича‚ элира: "Схьало соьга‚ аса цунна тIе лалийна эчиг дуттур".\n97. Ца мегира царна цунна тIе бовла а‚ ца мегира царна цунна Iуьрг даккха а.\n98. Цо элира: "ХIара сан Кхиош-кхобучуьнгара къинхетам бу. Сан Кхиош-кхобучун ваIда еъча‚ Цо лаьттаца нисйийр ю иза. Сан Кхиош-кхобучун ваIда хьакъ-бакъ хилла".\n99. Оха буьтур бу уьш оцу /къемат/ дийнахь цхьаберш вукхарна тIе бетталуш. Сур локхур ю‚ Оха уьш гулбийр бу берриге а.\n100. Хьалхаюьллур ю Оха оцу дийнахь цатешачарна жоьжахати шуьйрра.\n101. Уьш шайн бIаьргашна тIехь парду долуш бара Со хьехорах‚ уьш бара ладогIа ца могуш.\n102. Цатешначарна моьтту-те шаьш‚ Со воцург‚ Сан леш гIоьнчий лоцур бу? Оха кечйина жоьжахати цатешачарна чубисса.\n103. Ахьа ала: "Аса буьйций шуна Iамалашца уггар эшнарш‚\n104. Дуьненан дахаре шайн къахьегар /эрна/ дайина хилларш шаьш дика болх беш бу моьттуш?"\n105. Уьш бу шаьш шайн Кхиош-кхобучун аяташна а‚ Цуьнан цхьанакхетарна а керсталла динарш‚ эрна хилла церан Iамалш‚ хIоттор дац Оха царна Къематдийнахь терза.\n106. И церан бекхам – жоьжахати ю царна‚ шаьш керсталла дарна‚ Сан аяташ а‚ Сан элчанаш а бахьош хиларна.\n107. Баккъалла а, иман диллинарш а‚ диканаш динарш а – царна хилла ФирIдавс бошмаш чубиссар‚\n108. Цу чохь гуттар лаьтташ‚ царех шайна дIатила ца лууш.\n109. Ахьа ала: "ХIорд сан Кхиош-кхобучун дешнашна шекъа хилча а – хIорд кхачалур бара сан Кхиош-кхобучун дешнаш кхачадалале‚ цунах тераниг Оха алссам деъчи а /кхин хIорд хилийтича а/".\n110. Ахьа ала: "Со адам ду шу санна‚ суна вехьеца хаийтина шун Дела цхьа дела вуйла. Шен Кхиош-кхобучун цхьаьнакхетаре догдохуш хиллачо – дика Iамал йойла‚ шен Кхиош-кхобучун Iибадатна цхьа а накъост ма лоцийла".


Кюон — Википеди\n46°45′31″ къ. ш. 0°05′47″ м. д.HGЯOL\nКюон (фр. Cuhon) — Францин гӀала-коммуна, лаьтта Керла Аквитани регионехь. Коммунан департамент — Вьенна. Дозанашца йу Амберр, Шампиньи-ле-Сек, Шупп, Краон (Вьенна), Массонь, Мазей, Вузай. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Кюон&oldid=5165256»\nХӀокху агӀонна тӀаьххьара хийцамаш бина: 2020, 7 октябрь, 09:18.


Грекашна гIо дан кечбеллачух тера дац оьрсий\nТовбеца-бутт 01, 2015\nОьрсийчоь -- Оьрсийчоьнан премьер-министр Путин Владимир (аьттоагIор), Грецин премьер-министр Ципрас Алексис, Кремлехь. Москох, 08Охан2015 шо.\nОьрсийчоьнан финансийн министро шаьш шайн ахчанца юкъагIорта мега Афинийн а, Брюсселан а юкъаметтигашна аьлла дIахьедар динехь а, цхьа а бахьана дац оьрсийн ахча хIинцале а Греце дIахьажо новкъа даьккхина ду ала. Цунах лаьцна яздо шен материалехь Маршо Радион авторо ХIейл Эндис.\nНагахь грекашна шайна Москохара накъосталла кхочур ду моттахь уьш паргIат хила мегар ду. ХIунда аьлча, Оьрсийчоьнан Iедалш Европана йистошкахь зуламаш лело кийча далахь а, гарехь, цхьа а лаам болуш дац уьш 300 миллиард евро ахча оьшуш йолчу Евробертан декъашхочунна Грецина гIо дан.\nЕвроберто а, Дуьненаюкъарчу валютан фондо а кху тIаьхьарчу 5 шарахь бIаьннаш миллиардаш еврош деллехь а, декхарш такха аьтто болуш хила гIерташ йолчу Грецица шен маша бузуш ю Украинера хьолана тIамца юкъагIортарна ша а экономикан халонаш ловш йолу Оьрсийчоь.\nЕвробертана юкъахь йолу пачхьалкхаш шайн кредиташ юхадерзо лууш ю. Цара доьхург ду Афинашка еврозонина юкъахь йисар. Хуьлуш долчо кхерам тосу Евробертана юкъахь йолу пачхьалкхаш цхьаьна къахьоьгуш хирг хиларна, масала, Оьрсийчоьнна духьал кхайкхийначу санкцешца доьзначу хаттарехь, я Оьрсийчурчу газах дозуш хиларна къелхьара довла гIертаран хаттарехь.\nМангал-беттан 29-чу дийнахь Оьрсийчольнан президентан пресс-секретар волчу Песков Дмитрийс элира, Грецехь дефолт хила мегаш а йолуш Москох «саготта ю цу гIуллакхо вочу агIор тIеIаткъам бан мега берриг а Евробертана» аьлла.\nЦул хьалха Оьрсийчоьнан финансийн министро шаьш шайн ахчанца юкъагIорта мега Афинийн а, Брюсселан а юкъаметташна аьлла дIахьедар динехь а, цхьа а бахьана дац оьрсийн ахча хIинцале а Греце дIахьажо новкъа даьккхина ала.\nШена хетарехь, дуьненаюкъарчу шен партнерашна ахча дала аьтто хир болуш яц Оьрсийчоь, элира, Маршо Радионна интервью луш, Ренессанс Капитал олучу компанин коьртачу экономисто Кузьмин Олега. Цунна хетарехь, тIаьхьарчу шарахь Малхбузено кхайкхийна санкцеш бахьана долуш 100 гергга миллиард ахча дайа дезна йолчу Оьрсийчоьнан аьтто бац цхьанне а гIо дан кханенна аьлла охьадиллинчу ахча дукха къезиг хиларна.\nЦуьнга хьажна доцуш, Оьрсийчоьнан президент Путин Владимир къахьоьгуш вара Грецина а, Евробертана а юкхара хьал чолхе даккха гIерташ.\nИза масийттоза цхьаьнакхийтира Дечкен-баттахь Грецин Iедалан коьрте хIоьттинчу премьер-министрца Ципрас Алексисца.\nИштта тIаьххьара Мангал-беттан 19-чу дийнахь кредиторашца дийцарш дIахьочу метта, Путин Владимирца цхьанакхийтира Ципрас Петарбухерчу экономикан форумехь. Путина а, цо а тIеийцира Туркойчухула Европе дIаяхьа лерина йолу газан биргIа Греце дIакхачор хьокъехь йолу меморандум.\nГрецехь Ципрасан партино харжамашкахь толам баьккхинчу хенахь Оьрсийчоьнан финансийн министро Силуанов Антона дIахьедар дира, Оьрсийчоьно тесна дуьтур дац Грецино гIо доьхуш дина дехар аьлла.\nОьрсийчоьнан кхечу Iедалалхоша а дIахьедарш дора Греци БРИК олучу Оьрсийчоьно дакъалоцучу клубана юкъаяха мегаш ю бохуш. Оьрсийчоьнца цунна юкъахь ю Бразили, Инди, Китай, Къилба Африка.\nАмма цу хеннахь Путина кхайкхам бира Оьрсийчоьно дакъалацар деста мадахьара аьлла. Цо цхьа а декхар шена тIе цалецира, кхана иза кхочуш цадина аьлла шена бехк цабиллийта.\nГрекашна гIо дан кечбеллачух тера дац оьрсий.


Делан а, Цо леррина къобалвинчу Іийса-Элан а лай волчу Якъубера дуьнен чухула дІасадаьржинчу шийтта тайпане маршалла ду.\nСан вежарий, доккха хазахетар санна ларалаш тайп-тайпана зераш шайна тІе мосазза хІуьтту.\nШуна-м хаьа шайн тешар зерах чекхдаларо собар кхиош дуйла.\nИ собар кхачаме хилла дІахІотта деза, шу, цхьа а дерт а доцуш, дуьззина кхачамалла долуш хилийта.\nАмма шуна юкъахь цхьанна хьекъалалла ца тоахь, цо иза Деле деха деза. Ша луш дерг атта а, бехкаш ца дохуш а луш волчу Цо иза массарна а лур ду.\nАмма иза тешарца а, шеко йоцуш а деха деза, хІунда аьлча шеко йолуш верг мохо ловзочу тулгІенах тера ву.\nИштта волчу стага, Везачу Элера цхьаъ тІеоьцур ду алий, дог а ма даха.\nШалха ойланаш йолу стаг ма ву иза, ша дечу хІуманна тІехь чІагІо а йоцуш.\nТаро йоцу динан ваша синан лакхарчу хьолах воккхавеван веза,\nткъа таро йолуш верг синан лахарчу хьолах воккхавеван веза, хІунда аьлча иза дІавер ву дуьнен чуьра, бецан зезаг санна.\nМалх хьала а гІоттий, йовхо йогІу. Йовхоно буц якъайо, бецан зезаг дужу, хазалла а дІайолу. Иштта хьалдолу стаг а, шен гІуллакхаш а деш, дІаволу.\nДекъалвина ву зенашна садеттарг, хІунда аьлча иза зийначул тІаьхьа, ял санна, хедар доцучу дахаран таж лур ду цунна Ша везачарна иза лур ду аьллачу Везачу Эло.\nШа зуьйш волчу хенахь стага ма баха: «Дала со зуьйш ву». Вочу хІуманца Дела зелур вац, ткъа Цо Ша цхьа а ца зоь.\nАмма хІора а шен харц лаамаша зуьйш ву, цара иза, Іеха а вой, дІалоцу.\nСтаг харц лаамца цхьаьнакхеттачул тІаьхьа, цу харц лаамо къа кхуллу, ткъа къино, кхачаме схьа а кхаьчна, Іожалла кхуллу.\nШаьш Іеха ма дайта, сан хьомсара вежарий.\nМуьлхха а дика а, кхачаме а совгІат лакхара, стигалан серлонаш кхоьллинчу Дегара догІу. Иза, уьду мархаш санна, хийцалуш вац.\nШен лаамца, бакъдолчу кхоаца кхоьллина Цо вай, Ша кхоьллинчарна юкъахь вай лараме хилийта.\nСан хьомсара вежарий, муьлхха а стаг ладогІарна сихвала веза, ткъа шен хабарна а, оьгІазаллина а собаре хила веза,\nхІунда аьлча адаман оьгІазалло стаг Далла хьалха бакъ ца хуьлуьйту.\nЦундела муьлхха а хьарам хІума а, вон мел лелар а дІадаккха. Далла муьтІахь а хуьлуш, шайга кховдийна а, шаьш кІелхьардаха тарлуш долу а Делан дош тІеэца.\nДелан дош кхочушдеш болчарах хилалаш, цуьнга ладугІурш бен а ца хилла, шаьш Іехочарах тар а ца луш.\nХІунда аьлча, Делан даше ла а дугІуш, иза кхочуш ца деш волу стаг шен билггал йолчу юьхье куьзгана чу хьоьжучух тера ву.\nШега а хьаьжна, иза юьстахволу, ткъа цу сохьта шен юьхьсибат цунна дицло.\nАмма Делан кхачаме болчу а, паргІато лучу а хьехаме леррина а хьожуш, цуьнан кхидІа а тидам а беш, вицлуш волу ладогІархо а воцуш, и хьехам кхочушбийриг ша мел дечу гІуллакхашна тІехь декъалвина хир ву.\nНагахь цхьаммо, ша суьпа а хеташ, шен маттана дуьрста ца йоллахь, цо ша-шен Іехаво, цуьнан суьпа хилар а даьсса ду.\nДа волчу Далла хьалха цІена а, бехдалаза а суьпалла иштта ду: байшна а, бисина Іачу зударшна а гІо дар а, дуьнен чохь долчу вочуьнга ша бех ца вайтар а.


NGC 1597 — Википеди\nNGC 1597, IRAS 04287-1124, 2MASX J04311349-1117247, PGC 15374, MCG-02-12-032, CAIRNS J043113.38-111724.6, NPM1G -11.0163, LEDA 15374\n10 010 километр в секунду\n4ч 31м 13,493с\n−11° 17′ 24,73″\nNGC 1597 — Дохкаллин а, седарчийн гуламийн а керла юкъара каталогехь ягарйина галактикаш.\nWikiSky-da NGC 1597: DSS2, SDSS, GALEX, IRAS, Водород α, X-Ray, Астрофото, Харита, Изображение\n↑ NGC/IC (English). NGC 1597.\nХьост — «https://ce.wikipedia.org/w/index.php?title=NGC_1597&oldid=5056235»


Гремонвиль — Википеди\nГремонвиль (фр. Grémonville) — Францин гӀала-коммуна, лаьтта Норманди регионехь. Коммунан департамент — Сен-Маритим. Дозанашца йу Амфревиль-ле-Шам (Сен-Маритим), Крикето-сюр-Увиль, Екто-ле-Баон, Етуттвиль, Фламанвиль (Сен-Маритим), Моттвиль, Ивекрик. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Гремонвиль&oldid=6760349»\nХӀокху агӀонна тӀаьххьара хийцамаш бина: 2021, 16 октябрь, 20:44.


MANN-FILTER C2201 AZIMUT - ориентир в деталях!\n1A FIRST AUTOMOTIVE A63293 Найти\nA.L. FILTER ALA8625 Найти\nA.L. FILTER ALA862550 Найти\nALCO MD8230 Найти\nAMC SA062 Найти\nAMC SA063 Найти\nASHIKA 2007714 Найти\nASHUKI S07709 Найти\nBLUE PRINT ADS72213 Найти\nBOSCH F026400206 Найти\nCHAMPION CAF100944P Найти\nCOMLINE CSB12990 Найти\nCOOPERSFIAAMFILTERS PA7690 Найти\nDEXTRIM DX10105 Найти\nFILTRON AP1213 Найти\nFRAM CA9997 Найти\nGOODWILL AG625 Найти\nGREENFILTER LF0306 Найти\nGUD FILTERS AG1427 Найти\nHERTH+BUSS / JAKOPARTS / ELPARTS J1327018 Найти\nHYUNDAI / KIA 16546AA120 Найти\nINTERPARTS IPA812 Найти\nJAPAN PARTS FA714 Найти\nJAPAN PARTS FA714S Найти\nJAPAN PARTS JFA714 Найти\nJS ASAKASHI A926J Найти\nKAGER 120809 Найти\nKAMOKA F227701 Найти\nKITTO A926 Найти\nKNECHT / MAHLE LX2672 Найти\nKORTEX KA0116 Найти\nKUJIWA KUB926 Найти\nLAUTRETTE ELP9366 Найти\nLYNX LA827 Найти\nMAGNETI MARELLI 154703851670 Найти\nMDR MAF3714 Найти\nMEAT&DORIA; 18275 Найти\nMECAFILTER ELP9366 Найти\nMEYLE 34123210002 Найти\nMULLER FILTER PA3293 Найти\nNIPPARTS J1327018 Найти\nNISSAN 16546AA090 Найти\nOPEN PARTS EAF350210 Найти\nOPTIMAL FA00737 Найти\nPMC JCAN002 Найти\nPMC PAW060 Найти\nPATRON PF1922 Найти\nPAYEN CAF100944P Найти\nPROFIT 15121036 Найти\nPURFLUX A1414 Найти\nPUROLATOR A19242 Найти\nQUINTON HAZELL QFA0563 Найти\nRYCO A1527 Найти\nSAKURA A1876 Найти\nSCT SB2147 Найти\nSCT XSCTSB2147 Найти\nSUBARU 16546AA090 Найти\nSUBARU 16546AA10A Найти\nSUBARU 16546AA120 Найти\nSUBARU 16546AA12A Найти\nTECNOCAR A2360 Найти\nUNIFLUX FILTERS XA751 Найти\nVALEO 585334 Найти\nVIC A926 Найти\nWIX FILTERS WA9715 Найти\nZEKKERT LF1698 Найти\nMANN-FILTER - C2201 -\n© 2021 Azimut-parts.ru Запчасти для иномарок в Березниках | 0.1895


Жоп луш долу доIанаш нийса довзаран хаамаш - Имам СуйутIи\nКъинхетаме а, къинхетам беш а\nволчу АллахIан цIарца!\nЖоп луш долу доIанаш\nнийса довзаран хаамаш\nПайхамаран шахьар Мединат.\n27 ШаIбан 1425 ш.\nИмам СуйутIих лаьцна (кхечу агIона тIехь)\nХьалхара дакъа: ДоIа деш волчунах доьзна дерг\nШолгIа дакъа: ДоIа даран хенах лаьцна дерг\nКхоалгIа дакъа: ДоIа дар деза долчу меттигех лаьцна дерг\nДоьалгIа дакъа: Дезчу доIанах лаьцна дерг\nХастам бу АллахIана, вай кхолла а кхоьллина, Ша бохучух кхетийта вайна кхетам а белла, Ша везийта вайна дегнаш а делла, Шега доIа дайта вайна мотт а, ши куьг а, цIена лаам а белла, тIаккха - ×Соьга деха, Ас жоп лур ду шунаØ - аьлла волчу. Делера уггар дика хастор а, уггар кхачаме къинхетам а, уггар дукха маршаллаш а хуьлда вайн Пайхамарна, «Бакъдолуш, АллахI оьгIаз воьду Шега деха ца дехча» - аьлла, вайна Сийлахь Лекхачу АллахIан лаам схьабовзийтина волчу.\nЦхьа а вац вайх Лекха хинволчу Деле дан дехар доцуш, Цуьнга дан доIа доцуш, Цуьнгара деха хьашт доцуш, халонехь Цуьнга кхайкха луур доцуш. ХIора а ву вай доIина жоп луш волчу АллахIе доIа даран марзо эца лууш, Цуьнга доьхуш бIаьргах доьвллачу хин-тIадамийн Iаткъам бовза лууш, Iуьйранна доIа дича дисинчу денна хуьлуш болу ницкъ бовза лууш, суьйранна доIа дича буьйсанна хуьлуш болу синтем шеца даим хилийта лууш. И ша-дерг кхочуш дан хала дац. И дерриг хIума цхьа кIеззиг йолчу Iамалца хIора стагна а хила йиш йолуш ду. И Iамал – доIа дар ю. ДоIа дар – хьаставелла Деле верзар ду, стага шен гIийлалла Делан нуьцкъалле кховдор ду, массо хIуманна тIехь ницкъ кхочуш волчуьнга шен луъург дехар ду, шена орца эшча билггалчу тешарца Цуьнга кхайкхар ду, шена тIе хало хIоьттича санна паргIатчу хенахь а Деле ши куьг хьалаайдар ду, ша сужуде ваханчу меттехь, шен дог Цуьнан Воккхаллийна хьалха кIад деллачу меттехь, Иза везар чIагIделлачу меттехь, дагчохь дерг дешнашца схьа алалур доцучу хьоле кхаьчча, хьан бIаьргех – хIай Делан лай – хи далар ду иза. Цул доккха Iибадат хир дуй-те аьлла хIума ду иза, халонаша а, баланаша а, сингаттамаша а дуьзна долчу хIокху дуьненахь адамана цул чIогIу оьшуш хIума дан а дуй-те аьлла шена тIехь ойла йан мегар долуш хIума ду иза. Iибадатан тIум ю иза. И ца дича Дела оьгIаз воьду хIума ду иза. Цундела дукха чIогIа тидаме лаьцна хилла ду доIа дар Iелам-наха. Цара иза чIогIа лерина хиларан билгалонех цхьа билгало ю, хIинца хьан керахь долу хIара жима жайна, Имам СуйýтIúс – Дала къинхетам бойла цунах – яздина долу. Жима делахь а, Делах тешар алсамдаккхар а, Деле доIа муха, муьлхачу меттехь, маца дича гIолий ду хаар а, Iилманан дуккха а пайданаш довзар а шена чохь гулдина жайна ду хIара. Иштта сайна хIара карийча, кхуьнах болу пайда алсам хилийта гочдира ас хIара, хIокхул хьалха - «Къуръан тIера а, Суннатера а доIанаш» - аьлла цIе йолу жайна санна.\nХIокху жайни тIехь ас бина болу болх иштта бу:\n· Имам СуйýтIийн – Дала къинхетам бойла цунах – дахарх лаьцна яздира цхьа кIеззиг.\n· Жайна а гочдира ас, хьадисаш Имама далийначу жайнашца тоам а бина Iад а дуьтуш, маьIна дан дезачуьнан жимма алсам маьIна а деш, хьадисаш юкъахь даьхкинчу доIанийн ма-дарра дIадешар вайн хIокху элпашца яз а деш, церан вайн маттахь маьIна а деш.\n· АгIонийн лахахь долу дерриг билгалдахарш соьгара ду.\n· Цу билгалдахаршкахь хьахош долу хьадисан Iилманан пайданаш ас схьаийцира Iаьрбийн маттара хIара жайна то а дина, кеч а дина, нис а дина арахецна волчу мутаIелимо динчу билгалдахарш тIера.\nТIаьххьара, ас Деле доьху хIара болх Цо Шен доьхьа бар, хIокхунах хIара яздинчу Имамана а, суна а къемат-дийнахь дика тешалла дар. Кхин а ас доьху Деле, Имам СуйýтIийна а, суна а, сан дена-нанна а, къаьсттина сан денанна а гечдар, Цо вайх массерах Шен къинхетам бар, бакъдолуш Иза Шен лайшха къинхетам беш ву-кх!\nДелера салават а, салам а хуьлда Делан Элчанна Мухьаммадна а, цуьнан охIлунна а, цуьнан асхьабашна а, къемат-де кхаччалц диканца цунна тIаьхьаваьзначунна а.\nХастам бу АллахIана, Шега догдохуш верг вуха ца тухуш волчу, Шега кхойкхуш верг а вуха ца тухуш волчу. Салават а, салам а хуьлда вайн элана Мухьаммадна а, цуьнан охIлунна а, цуьнан асхьабашна а: къаьсттина цIена йолчу тобанна.\nХIара жима жайна ду жоп луш долчу доIанех лаьцна, доIа деш волчуьнца муьлха сифаташ хилча цуьнан доIийна жоп лур ду дуьйцуш долу, йа муьлхачу езчу хенахь а, меттигехь а доIа дича жоп ло дуьйцуш долу, йа дикчу хьадисашкахь деана муьлха доIа дар деза ду дуьйцур долу.\nАс хIокху жайнина цIе тоьхна: «Жоп луш долу доIанаш нийса довзаран хаамаш». Ас АллахIе доьху сайна гIо дар а, дика а, хаза а чаккхе йалар а.\nАс хIара жайна декъна деа декъе:\n[Хьалхара дакъа: ДоIа деш волчунах доьзна дерг]\n[ШолгIа дакъа: ДоIа даран хенах лаьцна дерг]\n[КхоалгIа дакъа: ДоIа дар деза долчу меттигех лаьцна дерг]\n[ДоьалгIа дакъа: Дезчу доIанах лаьцна дерг].\nХьалхара дакъа: ДоIа деш волчуьнах доьзна дерг\nАбу ХIурайрас – Дела реза хуьлда цунна – аьлла, Пайхамара – Делера салават а, салам а хуьлда цунна – элира аьлла:\n«Кхо доIа ду шайна Дала жоп лур долуш: шена зулам динчуьнан доIа а, некъахочуьнан доIа а, дас-нанас шайн берана дуьхьал дина доIа а».\nБухáрúс «Ал-Адабул Муфрид» тIехь а, Абу Давýда а, Тирмизúс а дийцина иза.\nАхьмада а, Баззáра а дийцина дикчу иснадаца, Абу ХIурайрера схьа, Делан Элчано – Делера салават а, салам а хуьлда цунна – элира аьлла:\n«Шена зулам хиллачуьнан доIа жоп луш ду, иза харц стаг велахь а; цуьнан харцо цунна шена хир йолуш ю».\nАхьмада Анасера дийцинчу хьадисехь деана ду: - «… иза керста велахь а» - аьлла.\nИбн Мáджас дийцина, Умм Хьакúмера схьа, Делан Элчано – Делера салават а, салам а хуьлда цунна – элира аьлла:\n«Дас (шен берана) дина долу доIа жоп лучу доIанех хуьлу».\nТирмизúс дийцина. Абу ХIурайрера схьа, Делан Элчано – Делера салават а, салам а хуьлда цунна – элира аьлла:\n«Кхаа стеган доIа духа тухуш дац: марха кхаьбначо марха достучу хенахь дина доIа а, нийсо еш волчу паччахьан доIа а, шена зулам хиллачуьнан доIа а».\nБайхIакъúс дийцина «ШуIабул Иймáн» жайни тIехь, Абу ХIурайрера схьа, Пайхамара – Делера салават а, салам а хуьлда цунна – аьлларг:\n«Кхо стаг ву АллахIа шайн доIанаш духа ца тухуш: дукха Дела хьехош верг а, шена зулам хилларг а, нийсо еш волу паччахь а».\nАбу НаIúма дийцина «АлхьилйахI» жайни тIехь, Вáсилатера схьа, Пайхамара – Делера салават а, салам а хуьлда цунна – аьлларг:\n«Виъ стаг ву, шайн доIина жоп луш волуш: нийсонна тIехь волу паччахь а, къайлах шен (бусалба) вешина (диканца) доIа деш верг а, шена зулам хилларг а, шен дена-нанна доIа деш верг а».\nТIабарáнúс дийцина «Алкабúр» жайни тIехь, Ибн Iаббасера схьа, Делан Элчано – Делера салават а, салам а хуьлда цунна – элира аьлла:\n«Ши доIа ду, шаьшшина а, Далла а юкъахь пардо доцуш: шена зулам хиллачо дина доIа а, цхьана стага къайлах шен (бусалба) вешина дина доIа а».\nБухáрúс «Ал-Адаб» жайни тIехь а, Абу Дáвýда а, Тирмизúс а дийцина, Iамран кIантера IабдуллахIера схьа, Пайхамара – Делера салават а, салам а хуьлда цунна – аьлларг:\n«Уггар сиха (жоп луш долу) доIа дуьхьал воцучу стагна, къайлах (диканца) дина доIа ду».\nБухáрúс «Ал-Адаб» жайни тIехь дийцина, Абу Дардáэра схьа, Пайхамара – Делера салават а, салам а хуьлда цунна – олуш хилла аьлла:\n«Бусалба стага шен вешина къайлах дина доIа жоп луш ду; цу стеган коьртехь лаьтташ хуьлу малийк, цо шен вешина диканца доIа мел до цу малийко олу: «Áмúн! Хьуна а хуьлийла уьзза».\nБухáрúс «Ал-Адаб» жайни тIехь дийцина, Санáбихьийна Абу Бакара олуш хезза аьлла:\n«Делан доьхьа вежаралла долчу стага шен вешина дина доIа жоп луш ду».\nБаззáра дийцина, Хьусойнан кIантера Iимранера схьа, Делан Элчано – Делера салават а, салам а хуьлда цунна – элира аьлла:\n«Бусалба стага шен бусалба вешина къайлах дина доIа духатухуш дац».\nБайхIакъúс дийцина «ШуIаб» жайни тIехь, Ибн Iаббасера схьа, Пайхамара – Делера салават а, салам а хуьлда цунна – элира аьлла:\n«Пхи доIа ду шайна жоп луш долуш: шена зулам хиллачуьнан доIа а, цо толам баккхалц; хьадж деш волчуьнан доIа а, иза чекхдаллалц; гIазот деш волчуьнан доIа а, иза вухаверззалц; цомгаш волчуьнан доIа а, иза товаллалц; цхьамма шен вешина къайлах деш долу доIа а; ткъа хIокху доIанех уггар сиха шена жоп луш дерг - цхьамма шен вешина къайлах деш долу доIа ду».\nДайламúс дийцина, Iаббасан кIантера IабдуллахIера схьа, Делан Элчано – Делера салават а, салам а хуьлда цунна – элира аьлла:\n«Шух цхьамма ихьрáм доьхкуш доIа деш хилахь, шен доIанал тIахьа «Áмúн» олийла цо. Ша - «Йа АллахI! Гечде Ахь суна» - алахь, цо олийла «Áмúн». Хьайбанна неIалт а ма кхайкхадойла цо, адамана неIалт а ма олийла цо, бакъдолуш адамо дина доIа жоп луш ду. Шен доIанехь АллахIах тешаш болу божарий а, зударий а юкъалаьцначунна жоп лур ду».\nИбн Мáджас дийцина, Абу ХIурайрера схьа, Делан Элчано – Делера салават а, салам а хуьлда цунна – элира аьлла:\n«Хьадж деш берш а, Iумрат деш берш а Делан векалш бу, цара доIа дахь царна жоп лур ду Цо, цара гечдар дехахь царна геч а дийр ду Цо».\nЦо дийцина кхин а, Ибн Iумарера схьа, Пайхамара – Делера салават а, салам а хуьлда цунна – аьлларг:\n«Делан некъахь гIазот деш верг а, хьадж деш верг а, Iумрат деш верг а Делан векалш бу. Цо кхайкхам бина цаьрга, цара жоп делла. Цара дехна Цуьнга, цара дехнарг Цо царна а делла».\nБаззáра а дийцина уьзза хьадис, Жабирера схьа.\nБаззáра дийцина, Абу ХIурайрера схьа, Пайхамара – Делера салават а, салам а хуьлда цунна – аьлларг:\n«Кхаа стеган доIа духа ца тохар Делан хьакъ ду: марха кхобуш волчо марха достуш дина доIа а, шена зулам хиллачо шена толам хиллалц дина доIа а, некъахочо ша юхаверззалц дина доIа а».\nНасáúс дийцина, Ибн Iамрера схьа, Пайхамара – Делера салават а, салам а хуьлда цунна – элира аьлла:\n«Марха кхаьбначо марха достуш деш доIа ду, Дала духатухуш доцуш».\nИбн Мáджас дийцина, Ибн Iумарера схьа, Делан Элчано – Делера салават а, салам а хуьлда цунна – элира аьлла:\n«Хьой цомгаш верг волча чуваьлча, цуьнга хьайна доIа де ала ахь, цуьнан доIа малийкийн доIа санна ду».\nСаIúд ибн Мансýра далийна шен «Сунан» жайни тIехь, Абу Дардáа аьлларг:\n«Делах тешаш волчу, шена цхьа бала хилла волчу стаге доIа дайта хьайна».\nДайламúс дийцина, Салмáнера схьа, Пайхамарера схьа – Делера салават а, салам а хуьлда цунна – «шегахь цхьа бала болчуьнан доIа жоп луш ду» - аьлла.\nТIабарáнúс дийцина «АвсатI» жайни тIехь, Анасера схьа, Делан Элчано – Делера салават а, салам а хуьлда цунна – элира аьлла:\n«Цомгаш волчо дина доIа жоп луш ду».\nТирмизúс а, Хьáкима а дийцина, Абу ХIурайрера схьа, Делан Элчано – Делера салават а, салам а хуьлда цунна – элира аьлла:\n«Сингаттамехь а, халонашкахь а шен доIина жоп далар дезачо ша паргIат волчу хенахь доIа алсам дойла».\nАхьмада дийцина, Ибн Iумарера схьа, Делан Элчано – Делера салават а, салам а хуьлда цунна – элира аьлла:\n«Шен доIина жоп дала а луучо, шен сингаттам дIаайбала а луучо халонехь волчу мискачу стаган гIо дойла».\nДайламúс дийцина, Абу ХIурайрера схьа, Пайхамарера схьа – Делера салават а, салам а хуьлда цунна –:\n«Халонехь волчу мискачу стеган доIанах кхера шу».\nТIабарáнúс дийцина «АвсатI» жайни тIехь, мегар долуш долчу иснáдаца, Анасера схьа, Пайхамара – Делера салават а, салам а хуьлда цунна – аьлларг:\n«Бакъдолуш, АллахIана эхь хета къежвеллачу бусалба воккхачу стага дехнарг цунна ца дала, нагахь санна иза нийсонна тIехь велахь, суннат тIехь возуш а велахь».\nДайламúс дийцина, Ибн Iумарера схьа, Пайхамарера схьа – Делера салават а, салам а хуьлда цунна –:\n«Цхьамма шена дика дича, шена и дика динчунна цо деш долу доIа духатухуш дац».\nБайхIакъúс дийцина «ШуIаб» жайни тIехь, Абу Умáматера схьа, Делан Элчано – Делера салават а, салам а хуьлда цунна – элира аьлла:\n«Къуръан дагахь хууш волчо деш доIа ду, шена жоп луш долу. Цо доIа до, тIаккха цунна жоп ло».\nХьáкима дийцина, Хьубаййиб ибн Масламат АлфихIрийгара схьа, цо аьлларг: «Суна хезира Делан Элчано – Делера салават а, салам а хуьлда цунна – олуш:\n«Цхьа гулам вовшахкхетар бац, церах цхьаболчара доIа дича, вукхара «áмúн» аьлча, царна Дала жоп делла бен».\nАбу НаIúма дийцина «АлхьилйáхI» жайни тIехь, Анасера схьа, Делан Элчано – Делера салават а, салам а хуьлда цунна – элира аьлла:\n«Кхаа стеган доIа цкъа а цхьанакхетар дац, церан доIин куьйгаш Дала духа ца тоха хьакъ хилла бен».\nСахIл ибн СаIда аьлла:\n«Цхьа ши сахьт ду шаьшшинна стигланан неIарш хьайоьллуш, шаьшшинна чохь доIа динчуьнан доIа духатохар кIеззиг а хуьлуш: азан дечу хенахь а, тIеман ши агIо тIамана дуьхь-дуьхьал кхетачу хенахь а».\nБухáрúс «Ал-Адаб» жайни тIехь дийцина иза.\nХьáкима дийцина «Алмустадрак» жайни тIехь, СаIдан кIантера СахIлера схьа, Делан Элчано – Делера салават а, салам а хуьлда цунна – элира аьлла:\n«Ши доIа духатухуш дац: азан деш дина доIа а, тIеман «бала тIехIоьттича» а, церах цхьаверг тоьлла валлалц».\nАбу Дáвýда а, Тирмизúс а, Хьáкима а дийцина, Анасера схьа, Делан Элчано – Делера салават а, салам а хуьлда цунна – элира аьлла:\n«Азанна а, къаматна а юкъахь дина доIа жоп луш ду».\nХьáкима дийцина, Абу Умáматера схьа, Делан Элчано – Делера салават а, салам а хуьлда цунна – элира аьлла:\n«Ламазана кхойкхуш верг кхайкхича стигланан неIарш дIайоьллу, доIина жоп а ло. Ткъа шега цхьа сингаттам боьссинчо, йа хало тIехIоьттинчо ларйойла ламазе кхайкхаран хан, тIаккха цунна тIаьхьара а але, цул тIаьхьа олийла цо: - «АллóхIумма робба хIáзúхIид-даIватис-сóдикъотил мустаджáбатил мустаджáбу лахIá, даIватил хьаккъи, ва калиматит-такъвá, ахьйинá IалайхIá, ва амитнá IалайхIá, вабIаснá IалайхIá, иджIалнá мин хийáри ахIлихIá ахьйáан ва амвáтан» - цул тIаьхьа цо доьхур ду шен хьашт».\nМуслима дийцина, Жабира аьлларг: «Суна хезира Пайхамара – Делера салават а, салам а хуьлда цунна – олуш:\n«Буьйсанна йогIуш цхьа хан ю, шена чохь бусалба стага Делера дуьненан а, эхартан а диканаш дехча Дала уьш цунна луш йолу. И хан хIора буьйсанна хуьлуш ю».\nХьáкима а, Тирмизúс а дийцина, Ибн Iаббасера схьа, Делан Элчано – Делера салават а, салам а хуьлда цунна – буьйсанан тIаьххьарчу кхоалгIачу декъа чохь элира аьлла:\n«ХIара хан тешалла деш хан ю, хIокху хенахь дина доIа жоп луш а ду».\nТIабарáнúс дийцина нийсачу санадца, Iусман ибн АбилIáс Ассакъафийгара схьа, Пайхамара – Делера салават а, салам а хуьлда цунна – аьлларг:\n«Буьйса юккъе йахча стигланан неIарш дIайоьллу, тIаккха кхайкхархо кхойкху: «Вуй цхьа а доIа деш, цунна жоп лур долуш? Вуй цхьа а доьхуш, ша дехнарг шена далийта? Вуй цхьа а сингаттаме, шен сингаттам шена тIера хьалаайбайта?». ТIаккха цхьа а доIа дина бусалба стаг ца вуьсу Дала шена жоп делла бен, шен бехкечу меттигца зина деш лелаш йолу зуда а йоцург, ясакх схьагулйеш а воцург».\nБаззáра а, ТIабарáнúс а дийцина нийсачу санадца, Ибн Iумара аьлларг: «Цхьана стага хаьттира Делан Элчане – Делера салават а, салам а хуьлда цунна – «Муьлха хан ю буьйсанна доIина гIолий жоп луш ерг?» - аьлла, тIаккха цо элира:\n«Буьйсанан тIаьххьара хан ю».\nТIабарáнúс дийцина заьIапчу санадца, Абу Умáматера схьа, Делан Элчано – Делера салават а, салам а хуьлда цунна – элира аьлла:\n«Стигланан неIарш дIа а йоьллу, доIина жоп а ло йеа меттехь: Делан некъахь тIом беш берш шайн мостагIчуьнца тIамехь лата буьйлабелча а, догIа догIучу хенахь а, ламазна къамат дечу хенахь а, КаIбат гича доIа дича а».\nАбу НаIúма дийцина «АлхьилйахI» жайни тIехь, Iаишата аьлларг: «Делан Элчано – Делера салават а, салам а хуьлда цунна – элира:\n«Кхо хан ю бусалба стага доIа дича цунна жоп луш – гергарло дохор а, къа хуьлуш долу хIума а цо ца дехахь -: ламазе кхойкхуш волчо азан деш, иза дIасаццалц а; ши тIеман агIо тIамана вовшахлетча, Дала царна юкъахь Шен кхел чекхйаккхалц а; догIа догIучу хенахь, иза саццалц а».\nСаIúд ибн Мансýра дийцина, IатIáа аьлларг:\n«Кхаа хьолехь дIайоьллу стигланан неIарш, цу хенашкахь доIа дар ларде аш: азан деш а, догIа догIуш а, тIеман ши агIо тIамана чуччайахча а».\nАбу НаIúма дийцина «АлхьилйахI» жайни тIехь, IабдуллахI ибн Авфáс аьлларг: «Делан Элчано – Делера салават а, салам а хуьлда цунна – элира:\n«ХIуманийн IиндагIаш дIадайча, мехаш хьаькхна доьвлча, шайн хьашташ хьалаайде АллахIе, бакъдолуш и хан Деле боьрзучеран хан ю».\nКхин а дийцина цо, СаIдан кIантера СахIлера схьа, Пайхамара – Делера салават а, салам а хуьлда цунна – элира аьлла:\n«Шу доIа деш хила IиндагIаш дIадовлучу хенахь».\nТIабарáнúс дийцина, Ибн Iаббаса аьлларг: «Пайхамара – Делера салават а, салам а хуьлда цунна – малх стигала юкъара чимчаргIа санна дехьа баьлча диъ ракаIат ламаз дора. Ас элира цуьнга: «ХIай Делан Элча! ХIара хIун ламаз ду?» Цо элира: «И ламаз динарг ерриг буьйсанна ламаз дича санна ву. ХIара стигланан неIарш дIайоьллу хан ю, доIина жоп луш йолу хан а ю».\nШина шейхо (Бухáрúс а, Муслима а) дийцина, Абу ХIурайрера схьа, Делан Элчано – Делера салават а, салам а хуьлда цунна – пIераскан де хьахийра аьлла, тIаккха элира цо:\n«…Цу дийнахь цхьа хан ю, бусалба стаг цу хенахь ламаз деш нислахь, Деле цхьа хIума доьхуш нислахь, Дала цунна цо дехнарг лур долуш».\nСаIид ибн Мансýра дийцина шен «Сунан» жайни тIехь, ХьантIабан кIентан IабдуллахIан кIантера МуттIалибера схьа, Пайхамара – Делера салават а, салам а хуьлда цунна – элира аьлла:\n«Уггар дезчу доIанех ду Iарафат-дийнахь дина доIа».\nДайламúс дийцина, Абу Умáматера схьа, Пайхамарера – Делера салават а, салам а хуьлда цунна – схьа:\n«Пхеа буьйсанна дина доIа духатухуш дац: Раджаб беттан хьалхарчу буьйсанна а, ШаIбáна беттан юккъарчу буьйсанна а, пIераскана буьйсанна а, марха дастаран а, гIурба деран а шина буьйсанна а».\nТIабарáнúс дийцина, Сóмитан кIантера Iубáдатера, Делан Элчано – Делера салават а, салам а хуьлда цунна – цхьана дийнахь элира аьлла – мархин бутт тIекхаьчча а болуш -:\n«Рамзан-бутт тIебеъна шуна, беркатан бутт, Дала цу баттахь Шегара тоамалла лур ду шуна, къинхетам а боссор бу, къинош а дIадойъур ду, доIина жоп а лур ду».\nКхин а дийцина цо «Ал-АвсатI» жайни тIехь, ХаттIабан кIантера Iумарера схьа, Делан Элчано – Делера салават а, салам а хуьлда цунна – элира аьлла:\n«Рамзан-баттахь Дела хьахош волчунна гечдина ду. Цу баттахь Деле доьхуш верг Дала вухатухур вац».\nБайхIакъúс дийцина «ШуIаб» жайни тIехь, Анасера схьа, Пайхамара – Делера салават а, салам а хуьлда цунна – элира аьлла:\n«Къуръан дешна чекхдаьккхича хIоразза дина доIа жоп луш ду».\nКхечу некъаца кхин а дийцина цо, хIокху дешнашца:\n«Къуръан дешна чекхдаьккхинчуьнан жоп луш долу доIа а ду, ялсаманехь дитт а ду».\nАбу Бакр ибн Абйада дийцина шен гIарадаьлла долчу жайни тIехь, Аййýб Ассахтайáнúс аьлларг:\n«Тхоьга кхаьчча, хIара áйат доьшучу хенахь дина доIа жоп луш ду аьлла: ×Куллу ман IалайхIá фáнØ».\nТIабарáнúс дийцина, Iирбáдийгара схьа, Делан Элчано – Делера салават а, салам а хуьлда цунна – элира аьлла:\n«Парз-ламаз динчул тIахьа дина доIа жоп луш ду».\nИбн Iасáкира дийцина Хьадджáджан дахар ша дуьцучу хенахь, Абу Мусагара схьа, Делан Элчано – Делера салават а, салам а хуьлда цунна – элира аьлла:\n«Шен цхьа хьашт долчо, и шен хьашт Деле доьхийла парз-ламаз динчул тIаьхьа».\nКхин а дийцина цо, Ибн Iаббáсера схьа, Пайхамара – Делера салават а, салам а хуьлда цунна – элира аьлла:\n«Суна ца магийна со сужудехь волуш а, рукýIехь волуш а Къуръан дешар. РукýI шаьш дечу хенахь Дела вазве аш, сужуд шаьш дечу хенахь дикка доIа де аш, жоп дала герга ду шуна тIаккха».\nТирмизúс дийцина, Ибн Iумарера схьа, Делан Элчано – Делера салават а, салам а хуьлда цунна – элира аьлла:\n«Цхьана Делан лайна доIа дар атта дина хилахь, цо доIа дойла, бакъдолуш АллахIа жоп ло».\nАхьмада дийцина «ЗухIд» жайни тIехь, Халид Алхьиззáа аьлларг: «Iийса-пайхамара – Делера салам хуьлда цунна – олуш хилла:\n«Шайн дегI дега а дича, шайн баIаьргех хи а даьлча, ишттачу меттехь доIа де аш».\nТIабарáнúс дийцина дикчу санадца, Абу РахIм АссамIийгара схьа, Делан Элчано – Делера салават а, салам а хуьлда цунна – элира аьлла:\n«Шайна гергахь доIина жоп луш долчу хIуманех ду: хьоршам тохар».\nБухарис дийцина «Ал-Адаб» жайни тIехь, Ахьмада а, Баззáра а дийцина дикчу санадца, IабдуллахIа кIанта Жабира аьлларг:\n«Делан Элчано – Делера салават а, салам а хуьлда цунна – хIокху маьждигехь – Толаман маьждигехь – доIа дира оршот дийнахь а, шинари дийнахь а, кхаарин дийнахь а, тIаккха цо кхаарин дийнахь шина ламаза юкъахь динчу доIина жоп делира цунна. Цул тIаьхьа дуьйна, сайна тIе цхьа хала хIума хIоьттича, ас цу хенахь ламаз а оьций, кхаарин дийнахь оцу шина ламаз юкъахь Лекха хинволчу Деле доIа дора, даим Дала суна жоп а лора».\nТIабарáнúс дийцина, Ибн Iаббасера схьа, Делан Элчано – Делера салават а, салам а хуьлда цунна – элира аьлла:\n«КаIбатан Iаьржа тIулг болчу агIонна а, ИбрахIим-пайхамар лаьттинчу меттигна а юкъахь йолу меттиг «Мултазам» цIе йолу меттиг ю. Шеца цхьа лазар долчо цу меттехь доIа дийр дац Дала шена жоп делла бен».\nСаIид ибн Мансура а, БайхIакъúс а дийцина, Ибн Iаббаса аьлларг:\n«Мултазам» цIе йолу меттиг Iаьржа тIулг болчу агIонна а, ИбрахIим-пайхамар лаьттинчу меттигна а юкъахь ерг ю. Цу меттехь Деле цхьаъ дехча, Дала цунна цо дехнарг лур ду».\nАбу НаIúма дийцина «АссохьáбахI» жайни тIехь, Ваккъáсан кIантера РабúIера схьа, Делан Элчано – Делера салават а, салам а хуьлда цунна – элира аьлла:\n«Кхо меттиг ю, Делан лайно цу меттигашкахь дина доIа духатухуш доцуш: цхьа стаг цхьана эрна арахь волуш, цхьана АллахIана бен иза гуш а воцуш цо дина доIа а; цхьана тобанца дIавоьдуш волуш, накъосташа дIатесна Iадвитинчу стага дина доIа а; буьйсанан тIаьххьарчу декъан хенахь хьалагIаьттина дина долу доIа а».\nБухáрúс дийцина «Ал-Адаб» жайни тIехь, Анаса аьлларг: «Со цхьана хенахь Пайхамарца а волуш – Делера салават а, салам а хуьлда цунна –, цхьана стага хIара доIа дира: «Йá бадúIас-самáвáти, йá хьаййу, йá къаййýму, иннú асъалука!» аьлла. ТIаккха Пайхамара – Делера салават а, салам а хуьлда цунна – элира: «Цо хIун доIа дира хаьий шуна? Сайн са Шен керахь долчуьнца дуй ма-буу ас, цо доIа дира Делан цIарца, шеца доIа динчунна Дала жоп луш йолчу».\nХьáкима дийцина, Анаса аьлларг: «Тхо Пайхамарца – Делера салават а, салам а хуьлда цунна – цхьаьна а долуш, цхьа стаг вара ламаз деш. Ша рукуI а, сужуд а дича, доIа дира цо. Цу доIина юкъахь цо элира: «АллóхIумма иннú асъалука бианна лакал хьамду, лá илáхIа иллá анта, бадúIас-самáвáти вал арди, йá зал джалáли вал икрóми, йá хьаййу, йá къаййýму!» ТIаккха Пайхамара – Делера салават а, салам а хуьлда цунна – элира:\n«Цо доIа ди АллахIе Цуьнан уггар йоккхачу цIарца, шеца доIа динчунна Цо жоп луш а йолу, шеца дехначунна Цо дехнарг луш а йолу».\nХьáкима дийцина, Анасера схьа, Делан Элчанна – Делера салават а, салам а хуьлда цунна – цхьана стага олуш хезира аьлла: «АллóхIумма иннú асъалука бианна лакал хьамду, лá илáхIа иллá анта, алхьаннáнул маннáну, бадúIус-самáвáти вал арди, зул джалáли вал икрóми, асъалукал джанната, ва аIýзу бика минан-нáр!» ТIаккха Пайхамара – Делера салават а, салам а хуьлда цунна – элира:\n«Иза доIа деш вара АллахIе Цуьнан уггар йоккхачу цIарца, шеца доIа динчунна Цо жоп луш а йолу, шеца дехначунна Цо дехнарг луш а йолу».\nБухáрúс дийцина «Ал-Адаб» жайни тIехь, Ибн Iаббáса аьлларг:\n«Шегахь йа сингаттам болчо, йа сахьийзар долчо, йа паччахьах кхоьруш волчо, хIокху дешнашца цо доIа дахь жоп лур ду цунна: «Асъалука билá илáхIа иллá анта, роббус-самáвáтис-сабIи, ва роббул Iаршил Iазúми, ва асъалука билá илáхIа иллá анта, роббус-самáвáтис-сабIи, ва роббул Iаршил карúми, ва асъалука билá илáхIа иллá анта, роббус-самáвáтис-сабIи, вал арадúнас-сабIи, ва мá фúхIинна, иннака Iалá кулли шайъин къодúр». Цул тIаьхьа АллахIе шена луъург доьхийла цо».\nХьáкима дийцина, Бурайдера схьа, Пайхамарна – Делера салават а, салам а хуьлда цунна – цхьана стага олуш хезира аьлла: - «АллóхIумма иннú асъалука бианнака анталлóхIу лá илáхIа иллá антал ахьадус-самад, аллазú лам йалид ва лам йýлад, ва лам йакул-лахIý куфуван ахьад» - тIаккха Пайхамара – Делера салават а, салам а хуьлда цунна – элира:\n«Бакъдолуш, ахь АллахIе дийхи Цуьнан уггар йоккхачу цIарца, шеца дехначунна Цо дехнарг луш а йолчу, шеца доIа динчунна Цо жоп луш а йолчу».\nБаззáра а, Абу-Шшайха «Ассавáб» жайни тIехь а дийцина, Iаишатера схьа, Делан Элчано – Делера салават а, салам а хуьлда цунна – элира аьлла:\n«Делан лайно доьазза – «Йá робб! Йá робб! Йá робб! Йá робб!» - аьлча, АллахIа олу: «Со хезаш ву, Сан лай! Деха Соьга, дехнарг лур ду хьуна!»\nДáракъутIнúс а дийцина Жабирера схьа уьзза хьадис.\nТIабарáнúс дийцина «Ал-АвсатI» жайни тIехь, Анасера схьа, Пайхамар – Делера салават а, салам а хуьлда цунна – цхьана Iуьйранна Iаишат йолчу чувахана хиллера аьлла. ТIаккха Iаишата аьлла цуьнга: «ХIай Делан Элча! АллахIан цIе Iамаехьа суна, шеца доIа динчунна Цо жоп луш а йолу, шеца дехначунна Цо дехнарг луш а йолу». ТIаккха иза дIавирзира цунах. ТIаккха Iаишата хьала а гIаьттина, ламаз а эцна, элира: «АллóхIумма иннú асъалука минал хойри куллихIи, мá Iалимту минхIу, ва мá лам аIлам, ва бисмикал Iазúмил-лазú изá дуIúта бихIú аджабта, ва изá суилта бихIú аIтIойта». ТIаккха Пайхамара – Делера салават а, салам а хуьлда цунна – элира:\n«ВаллáхIи! (Делаца дуй буу ас)! Оцу цIерашна юкъахь ма ю и цIе!»\nКхин а дийцина цо «Алкабúр» жайни тIехь, Ибн Iаббасера схьа, Пайхамара – Делера салават а, салам а хуьлда цунна – элира аьлла:\n«Шеца доIа дича Дала доIина жоп луш йолу Цуьнан уггар йеза цIе хIокху áйат юкъахь ю, «Áл-Iимрáн» сурат тIехь: - ×Къулил-лáхIумма мáликал мулки…Ø - и áйат чекхдаллалц».\nКхин а дийцина цо «Алкабúр» а, «Ал-АвсатI» а жайнаш тIехь дикчу санадца, Абу Суфйáнан кIанта МуIáвийас аьлларг: «Суна хезира Делан Элчано – Делера салават а, салам а хуьлда цунна – олуш:\n«ХIокху пхеа дашца доIа динчунна Дала цо дехнарг лур ду: «Лá илáхIа иллаллóхIу валлóхIу акбар, лá илáхIа иллаллóхIу вахьдахIý лá шарúка лахIу, лахIул мулку, ва лахIул хьамду, ва хIува Iалá кулли шайъин къодúр, лá илáхIа иллаллóхIу ва лá хьавла ва лá къуввата иллá биллáхIи».\nКхин а дийцина цо «Алкабúр» жайни тIехь, Ибн Iумарера схьа, Пайхамара – Делера салават а, салам а хуьлда цунна – малхбуза ламаз деш а волуш, цунна хьалхахула цуьнан ламаз дохош жIаьла даьлла хиллера аьлла. ТIаккха СаIд инб Абú Ваккъóса цу жIаьлина доIа дина, Дала иза тIаккха хIаллакдина. Пайхамара – Делера салават а, салам а хуьлда цунна – ша ламаз дина ваьлча аьлла СаIде: «Муха доIа дира ахь цунна?» Цо аьлла: «Субхьáнака лá илáхIа иллá анта… хIара жIаьла хIаллакде Ахь, цо Хьан пайхамаран ламаз дохадале». ТIаккха Пайхамара – Делера салават а, салам а хуьлда цунна – аьлла:\n«Ахь доIа дина дешнашца, стигланашна а латтана а юкъахь болчарна ахь цаьрца доIа динехь а хьуна жоп лур дара».\nКхин а дийцина ТIабарáнúс «Ал-АвсатI» жайни тIехь дикчу санадца, Хьасанера схьа, Джундубан кIанта Самурас шега элира аьлла: «Ас цхьа хьадис дийца хьуна, сайна Делан Элчанера – Делера салават а, салам а хуьлда цунна – мосийттозза хезна долу, Абу Бакарера а, Iумарера а мосийттозза хезна долу:\n«Ша Iуьйренга ваьлча а, суьйренга ваьлча а хIара дешнаш аьллачо Деле цхьаъ дехахь, Дала цунна лур цо дехнарг: «АллóхIумма анта халакътанú, ва анта тахIдúнú, ва анта тутIIимунú, ва анта таскъúнú, ва анта тумúтунú, ва анта тухьйúнú».\nСамурас аьлла: IабдуллахI ибн Салáм сайна гича, ас дийцира цунна иза, тIаккха цо элира: «И дешнаш Дала Муса-пайхамарна – Делера салам хуьлда цунна – делла хилла ду. Цо хIора дийнахь ворхIозза доьхуш хилла цу дешнашца, цо дехна долу хIуъа хIума луш а хилла цунна Дала».\nТIабарáнúс дийцина Ибн Iаббáсера схьа, цхьана стага элира аьлла: «ХIай Делан Элча! Духа ца тухуш долу доIа дан а дуй?» Цо жоп делира цунна:\n«ХIаъ! Ахь ала: «Асъалука бисмикал аIлал аIаззил аджаллил акрам».\nХьáкима дийцина, Абу Ваккъосан кIантера СаIдера схьа, Делан Элчано – Делера салават а, салам а хуьлда цунна – элира аьлла:\n«Зун-Нуна ша наначIеран кийрахь волуш дина доIа ду хIара: - ×Лá илáхIа иллá анта субхьáнака иннú кунту миназ-зóлимúнØ - оцу доIанца цхьа а бусалба стага доIа дийр дац, Дала шена цуьнца жоп делла бен».\nХьáкима дийцина, IабдуллахI ибн МасIýдера схьа, цо доIа дина хилла аьлла: «АллóхIумма иннú асъалука úмáнан лá йартадду, ва наIúман лá йанфаду, ва мурóфакъата набиййика Мухьаммадин фú аIлал джаннати, джаннатил хулди». ТIаккха Пайхамара – Делера салават а, салам а хуьлда цунна – аьлла цуьнга:\n«Деха хIинца, жоп лур ду хьуна».\nХьáкима дийцина, Анасера схьа, Делан Элча – Делера салават а, салам а хуьлда цунна – цхьана стагана уллох тIехволучу хенахь, цунна хезза хиллера аьлла оцу стага олуш: «Йá архьамар-рóхьимúн!» ТIаккха Пайхамара – Делера салават а, салам а хуьлда цунна – аьлла цуьнга:\n«Деха хьайна хIинца, бакъдолуш АллахI хьаьжна хьоьга!»\n«ХIара дешнаш – «Йá архьамар-рóхьимúн!» – олучу стагна тIехIоттийна малийк ду, цо уьш кхозза аьлча малийко олу: «Бакъалла а, къинхетам бечерах уггар къинхетаме верг хьоьга вирзина, деха хьайна».\nХьáкима дийцина, Абу ХIурайрера схьа, Делан Элчано – Делера салават а, салам а хуьлда цунна – ………\nАбу ЙаIлáс а, ТIабарáнúс а, Ибн Аби Аддунйáс «Ал-Адóхьú» жайни тIехь а дийцина, Ибн МасIýдера схьа, Пайхамара – Делера салават а, салам а хуьлда цунна – элира аьлла:\n«Iарафат-буьйсанна хIара дешнаш эзарза ала а аьлла, шена луург дехча, цуьнан дехарна жоп лур ду, цо гергарло дохор а, йа къа хуьлуш долу хIума а ца дехахь: «Субхьáналлазú фиссамáи IаршухIу, субхьáналлазú фил арди мавтIиухIу, субхьáналлазú фил бахьри сабúлухIу, субхьáналлазú финнáри султIóнухIу, субхьáналлазú фил джаннати рохьматухIу, субхьáналлазú фил къубýри къодóухIу, субхьáналлазú фил хIавáи рýхьухIу, субхьáналлазú рофаIас-самáа, субхьáналлазú вадоIал арда, субхьáналлазú лá манжá минхIу иллá илайхIи».\nТIабарáнúс дийцина «Ал-АвсатI» жайни тIехь, Анасера схьа, Пайхамара – Делера салават а, салам а хуьлда цунна – аьлларг:\n«нагахь хьо хьайн цхьа хьашт доьхуш хилахь, хьайн цу тIехь аьтту хилийта а хьайна лаахь, ахь ала: «Лá илáхIа иллаллóхIу вахьдахIу лá шарúка лахIул Iаллиййул Iазúм, роббул Iаршил Iазúм, алхьамду лиллáхIи роббил Iáламúн. ×КааннахIум йавма йаравнахIá лам йалбасý иллá сáIатам-мин-нахIáрин, балáгI.. фахIал йухIлаку иллал къовмул фáсикъýнØ, ×кааннахIум йавма йаравнахIá лам йалбасý иллá Iашиййатан ав духьáхIáØ. АллóхIумма иннú асъалука мýджибáти рохьматика, ва Iазáима магIфиротика, валгIонúмата мин кулли биррин, вассалáмата мин кулли исм. АллóхIумма лá тадаI занбан иллá гIафартахIу, ва лá хIамман иллá фарраджтахIу, ва лá дайнан иллá къодойтахIу, ва лá хьáджатан мин хьавáиджиддунйá вал áхироти иллá къодойтахIá, бирохьматика йá архьамар-рóхьимúн».\nБаззáра а, Хьáкима а дийцина, Iаишата аьлларг: «Соьга элира сан дас (Абу Бакара): «Ас цхьа доIа Iамаде хьуна, сайна Делан Элчано – Делера салават а, салам а хуьлда цунна – Iамийна долу, Iийса-пайхамара а шен гIоьнчашна Iамош хилла долу, Ухьуд-лам санна деза декхар хьуна тIехь а долуш ахь и доIа дича, Дала хьуна тIера и декхар дIаайдийр долуш?» Ас элира: «ХIаъ, Iамадехьа суна иза!» Цо элира: «Ахь ала: «АллóхIумма фáриджал хIамми, ва кáшифал гIомми вал карби, муджúба даIватил мудтIорри, рохьмáнад-дунйá вал áхироти ва рохьúмахIумá, анта тархьамунú, фархьамнú рохьматан тугIнúнú бихIá Iамман сивáка».\nТIабарáнúс дийцина, МуIáз ибн Джабалера аьлларг: «Делан Элчано – Делера салават а, салам а хуьлда цунна – соьга элира: «Ас доIа Iамаде хьуна, Деле хьоьга дехийта? Лаьмнаш санна декхарш хьуна тIехь хилахь а, Дала хьуна тIера уьш дIаайдийр долуш долу?» Ас элира: «ХIаъ, Iамадехьа суна иза!» Цо элира тIаккха:\n«Ахь ала: ×АллóхIумма мáликал мулки, туътил мулка ман ташáу, ва танзиIул мулка мимман ташáу, ва туIиззу ман ташáу, ва тузиллу ман ташáу, бийадикал хойру, иннака Iалá кулли шайъин къодúр. Тýлиджуллайла финнахIáри, ва тýлиджун-нахIáра филлайли, ва тухриджул хьаййа минал маййити, ва тухриджул маййита минал хьаййи ва тарзукъу ман ташáу бигIойри хьисáбØ. Рохьмáнаддунйá вал áхироти ва рохьúмахIумá, туIтIú ман ташáу минхIá, ва тамнаIу ман ташáу, ирхьамнú рохьматан тугIнúнú бихIá Iан рохьмати ман сивáка. АллóхIумма агIнинú минал факъри, вакъди Iаннид-дайна, ва таваффанú фú Iибáдатика, ва джихIáдин фú сабúлика».\nХьáкима дийцина нийса ду а олуш, Iéлера схьа, цо цхьана стаге аьлла хиллера аьлла: «Ас цхьа дешнаш Iамаде хьуна, Делан Элчано – Делера салават а, салам а хуьлда цунна – сайна Iамийна хилла долу, боккха лам санна декхар хьуна тIехь хилахь ахь и доIа дича Дала хьуна тIера иза дIаайдийр долуш долу? Ахь ала: «АллóхIуммакфинú бихьалáлика Iан хьарóмика, ва агIнинú бифадлика Iамман сивáка».\nАбу НаIúма дийцина «АлхьилйахI» жайни тIехь, МаIрýф Алкархúс аьлларг: «Ша вижина Iийначу меттара хьалагIаьттича хIара дешнаш аьлча: - «СубхьáналлáхI, валхьамду лиллáхI, ва лá илáхIа иллаллóхI, ва астагIфируллóхI. АллóхIумма иннú асъалука мин фадлика ва рохьматика, фаиннахIумá бийадика лá йамликухIá ахьадун сивáка» - АллахIа олу Жабраил-малийке, адамийн хьашташ кхочуш дарна тIехIоттийна долчу:\n«ХIай Жибрúл! Сан лайн хьашт кхочуш де!»\nИмам Ахьмадан кIанта IабдуллáхIа дийцина «ЗавáидуззухIд» жайни тIехь, Йахьйá ибн Сулайм АттIóифийс дийцинчуьнгара схьа: «Муса-пайхамара – Делера салам хуьлда цунна – шен Делера цхьа хьашт дехна хилла. Шена жоп ца луш дикка хан яьлча, цо аьлла: «АллахIана лиъна-кх хIара иштта!» ТIаккха шен хьашт кхочуш хилла карийна цунна. Шен Деле хаьттина цо цунах лаьцна, тIаккха Дала хаийтина цунна: «Хьуна ца хаьа, ахь аьлла – «АллахIана лиъна-кх хIара иштта!» - аьлла долу дош уггар дика хьашташ кхочушдойтуш дерг хилар?»\nУьзза санадца дийцина цо кхин а, Йáкъуб-пайхамар – Делера салам хуьлда цунна – хIокху дуьнена тIехь долчу адамашна юкъахь Валаран малийкаца уггар кIеда стаг хилла аьлла. Валаран малийко шен Деле пурба дехна хилла, Йáкъуб волча дахийта ша аьлла, тIаккха Дала цунна пурба делла. Йакъуба аьлла цуьнга: «Хьо кхоьллинчу Делаца хаттар до ас хьоьга: Йусуфа са дIаэцций ахь?» Цо жоп делла: «ХIан-хIа». ТIаккха аьлла Валаран малийко: «ХIай Йакъуб! Ас цхьа дешнаш Iамаде хьуна?» Цо жоп делла: «Iамаде хIета». Цо аьлла тIаккха: «Ахь ала: «Йá зал маIрýфил-лазú лá йанкъотIиIу абадан, ва лá йухьсúхIи гIойрука». ТIаккха Йакъуба цу дешнашца доIа дина цу буса, Iуьйра хан тIехIоттале цуьнан коч цуьнан юьхь тIе юха а ерзийна».\nИ дийцар кхин а дийцина Ибн Абú Аддунйáс «Алфараджу баIдаш-шиддахI» цIе йолчу жайни тIехь, хIокху дешнашца: «Ас цхьа дешнаш Iамаде хьуна, ахь цаьрца Деле дехча хьуна жоп лур долуш?»\nХIоккху юкъахь деана ду: «…ва лá йухьсúхIи гIойрухIу».\nИбн Абú Аддунйáс дийцина, Халлáдан кIантера ИбрáхIима аьлларг: «Жабраил-малийк доьссина хилла Йакъуб-пайхамарна тIе. ТIаккха Йакъуба шегара хьал далхийна цуьнга. Цо аьлла тIаккха: «Ас цхьа доIа Iамаде хьуна, ахь иза дича Дала хьоьгахь дерг дIаайдийр долуш долу? Ахь ала: «Йá ман лá йаIламу кайфа хIува иллá хIува, ва йá ман лá йаблугIу къудротахIý гIойрухIу, фарридж Iаннú». Цул тIаьхьа кхаъ беъна цуьнга»\nIабдуллахIа а, Ибн Абú Аддунйáс а дийцина, Сувайдан кIантера КъазIатера схьа, ТIóифан моллакхайкхархо хилла волчу Абу IабдуллахIа аьлларг: «Жабраил деана хилла Юсуф волча. Цо хаьттина Юсуфе: «ХIай Юсуф! Лáцаро хало йина хьуна?» Цо жоп делла: «ХIаъ!» Цо аьлла тIаккха: «Ахь ала: «АллóхIумма, иджIал лú мин кулли мá ахIамманú ва акрабанú мин амри дунйáйа, ва амри áхиратú, фараджан ва махраджан, варзукънú мин хьайсу лá ахьтасибу, вагIфир лú занбú, ва саббит роджáú, вакътIаIхIу Iан сивáка, хьаттá лá арджува ахьадан гIойрока».\nИбн Абú Аддунйáс дийцина, Къурайши волчу IабдулIазúзан кIантера Сóлихьера схьа, Жабрáила Йакъубе аьлла хилла аьлла: «Ахь ала: «Йá касúрал хойри, йá дáимал маIрýфи!»\nТIаккха Дала хаийтина цунна: «Ахь Соьга дийхи, хьан ши кIант велла а волуш ахь соьга иштта дехча, Ас хьуна и шиъ вухаверзор волчу доIанца».\nТIабарáнúс дийцина «Алкабúр» жайни тIехь, Iубайдан кIантера Фудóлатера схьа, Делан Элча – Делера салават а, салам а хуьлда цунна – хиъна Iаш а волуш, цхьана стага чу а веана ламаз дира аьлла. ТIаккха ламаз динчул тIаьхьа цо элира: «Йа АллахI! Гечде Ахь суна, къинхетам а бе Ахь сох». ТIаккха Делан Элчано – Делера салават а, салам а хуьлда цунна – элира цуьнга: «Сихвели хьо ламаз динарг! Айхьа ламаз деш, Далла хастам а бича, дIадерзош хьой охьа а хиъча, тIаккха цул тIаьхьа АллахI хасто ма-везза хаста а вай, цул тIаьхьа суна салават а дилле, цул тIаьхьа доIа де ахь». ТIаккха цу стага керла ламаз а дина, АллахI хастийра, Пайхамарна – Делера салават а, салам а хуьлда цунна – салават а диллира. Эццахь элира цуьнга Делан Элчано – Делера салават а, салам а хуьлда цунна –:\n«ХIинца деха ахь, жоп лур ду хьуна».\nКхин а дийцина цо «Ал-АвсатI» жайни тIехь, Абу ТIолибан кIанта Iелас аьлларг:\n«ХIора доIа сацийна лаьтташ ду Мухьаммадна а – Делера салават а, салам а хуьлда цунна – салават диллалц а, цуьнан охIлунна салават диллалц а».\nИбн Iасáкира дийцина, Абул Хьавáрийн кIантера Ахьмада аьлларг: «Соьга элира Абу Сулаймáна: «Айхьа Деле цхьа хIума доьхуш хилахь, хьо дIаволало Пайхамарна – Делера салават а, салам а хуьлда цунна – салават дилларца, тIаккха хьайн хьашт деха ахь. Ахь хьайн доIа чекх а даккха Пайхамарна – Делера салават а, салам а хуьлда цунна – салават дилларца. Пайхамарна – Делера салават а, салам а хуьлда цунна – хьалха а, тIаьхьа а салават диллар духатухур доцу ши доIа ду, цаьршинна юкъахь динарг а духатоха агIо яц».\nЖайна чекхдели, Делан гIоьнца, Далла хастам беш.\nДелера салават а, салам а хуьлда вайн элана Мухьаммадна а, цуьнан охIлунна а, цуьнан асхьабашна а.\n Сурат "ГIафир" 60 аят.\n ХIара хьадис дийцина Ибн МаджахI цIе йолчу Iелам-стага шен «Ас-Сунан» жайни тIехь; Имам Ахьмада а дийцина шен «Муснад» чохь.\n ХIара дакъош Имам СуйýтIийс иштта гулдина ца хьахийна. ХIора дакъа ша дIадолош, цунна хьалха хьахийна цо хIора декъан цIе. Ас кхузахь гулйина уьш, жайна доьшуш волчуьнан кхетам дика тIебахийтархьама.\n Молла кхойкхучу хенахь.\n «Йа АллахI! ХIокху бакъдолчу доIанан Дела, шена жоп луш долчу доIанан Дела, бакъонан доIанан Дела, Хьох кхераран дешан Дела, тхо цу тIехь дáха а дáхийта Ахь, тхо цу тIехь дала а далийта Ахь, тхо цу тIехь ден а де ахь, тхо цу дешан уггар дика дай де ахь тхо дийна долуш а, тхо деллачул тIаьхьа а».\n Санад – хьадис дийцинчу нехан зIе ю иза. Иснáд а олу цунах.\n Хьакъ доцуш Iедало оьцун ясакх хьалахьош верг ву цигахь вуьйцург.\n «Цу тIехь долу ша-долу хIума пана хир (дIадер) долуш ду». Сурат «Аррохьмáн», 26 айат.\n Мединатехь долу цхьа маьждиг, тахана «СабIу масáжид» олучу меттехь ду иза.\n «ХIай стигланаш кхоьллина верг! ХIай дийна верг! ХIай даим волуш верг! Ас доьху хьоьга!»\n «Йа АллахI! Ас доьху Хьоьга берриг хастам Хьуна хиларца, Хьо воцург кхин дела вац, хIай стигланаш а, латта а кхоьллинарг, хIай Сийлахь верг, Комаьрша верг, хIай даим дийна верг, хIай даим волуш верг!»\n «Йа АллахI! Ас доьху Хьоьга берриг хастам Хьуна хиларца, Хьо воцург кхин дела вац, къахеташ верг ву Хьо, Хьайгара массо дика хуьлуш верг ву Хьо, стигланаш а, латта а кхоьллинарг ву Хьо, Сийлахь верг, Комаьрша верг ву Хьо! Ас ялсамане йоьху Хьоьга, Хьоьца жоьжахатех лар а ло со».\n «Ас доьху Хьоьга Хьо воцург кхин дела ца хиларца, ворхIе стигланийн Дела, доккхачу Iаршан Дела! Ас доьху Хьоьга Хьо воцург кхин дела ца хиларца, ворхIе стигланийн Дела, ворхIе латтанийн Дела, цаьршинна юкъахь долчуьнан а Дела! Баккъалла а, Хьо массо хIуманна тIехь ницкъ кхочуш ву!»\n «Йа АллахI! Ас доьху Хьоьга Хьо АллахI-Дела ву хиларца, Хьо воцург кхин дела ца хиларца, Хьо Хьой цхьаъ верг хиларца, Хьо даим волуш верг хиларца, Хьо халкъана оьшуш а волуш, Хьуна халкъера хIумма а оьшуш доцуш верг хиларца, бер хилла а воцуш, дех-ненах схьаваьлла а воцуш, Хьайца цхьа а накъост хилла а воцуш верг Хьо хиларца!»\n «Сан Дела! Сан Дела!»\n «Йа АллахI! Ас доьху Хьоьга ша-долу дика, суна девзаш дерг а, суна довзаза дерг а. Ас доьху Хьоьга Хьан езчу цIарца, шеца доIа динчунна Ахь жоп луш а йолчу, шеца дехначунна Ахь дехнарг луш а йолчу».\n Сурат «Áл-Iимрáн», 26 айат.\n «АллахI воцург кхин дела вац, АллахI массо хIумнал воккха а ву, цхьа АллахI воцург кхин дела вац, Цуьнца накъост а вац, паччахьалла а, берриг хастам а Цуьнан бу, Иза массо хIуманна тIехь ницкъ кхочуш а ву, АллахI воцург кхин дела вац, Цуьнгара бен гIора а дац, ницкъ а бац».\n «Сийлахь-цIена ву Хьо, Хьо воцург кхин дела вац…»\n «Йа АллахI! Ахь кхоьллина со, Ахь нисвеш а ву со, Ахь даар луш а ду суна, Ахь хи малош а ду суна, Ахь са оьцуьйтуш а ду сан, Ахь дийна вуьтуш а ву со».\n «Ас доьху Хьоьга Хьан лекхачу цIарца, уггар еза, уггар сийлахь, уггар лараме йолчу цIарца».\n ×Хьо воцург кхин дела вац, Сийлахь-ЦIена ву Хьо, бакъдолуш со зуламхойх хилла-кхØ.\n «Йа АллахI! Ас доьху Хьоьга галдер доцу Хьох тешар а, дIадер доцу ниIмат а, Хьан пайхамарца Мухьаммадца лаккхарчу ялсаманехь цхьаьна хилар а, даим хир йолчу ялсаманехь».\n «ХIай къинхетам бечерах уггар къинхетаме верг!»\n Иштта сацийна ду жайни тIехь и хьадис. Схьахетарехь Имам СуйýтIúс чекх ца даьккхина иза. И муьлха хьадис дийца лууш хилла хаац суна.\n «Сийлахь-цIена ву Шен Iарш стиглахь дерг, сийлахь-цIена ву лаьтта тIехь лелар Шен пурбанца долуш верг, сийлахь-цIена ву хIурда чура некъ Шен керахь болуш верг, сийлахь-цIена ву (жоьжахатин) цIарна тIехь паччахьалла долуш верг, сийлахь-цIена ву ялсаманица Шен къинхетам берг, сийлахь-цIена ву кешнашца Шен кхел ерг, сийлахь-цIена ву хIаваэхь лелаш долу синош Шен керахь долуш верг, сийлахь-цIена ву стигланаш хьалаайъина верг, сийлахь-цIена ву латта дIахIоттийна верг, сийлахь-цIена ву кIелхьара вала меттиг Шеца бен йоцург».\n «АллахI воцург кхин дела вац, ша цхьаъ ву Иза, Цуьнца накъост а вац, лекха а воккха а ву Иза, доккхачу Iаьршан Дела ву Иза, берриг хастам бу АллахIана, Iаламийн Эла волчу. ×Шайна дийцина долу (эхартан Iазап) гучу дийнахь уьш хир бу, (дуьненахь) шаьш цхьана дийнахь цхьа кIеззиг хан бен ца яьккхича санна (хеташ); (хIара Къуръан) довзийтар ду; ткъа хIаллакьхир буй (цу дийнахь) керста-нах бен?!Ø ×(Къемат де) шайна гур долчу дийнахь уьш хир бу, шаьш кешнаш чохь цхьана дийнан суьйре йа Iуьйре бен ца яьккхина (моьтташ)Ø. Йа АллахI! Ас Хьоьга доьху Хьан къинхетам тIебелхош долу бахьанаш, Хьан гечдар доссош долу бахьанаш, массо дика луш болу толам, массо къинойх со маьрша витар. Йа АллахI! Цхьа а къа ма дита Ахь гечдина бен, сингаттам а ма бита Ахь дIаайбина бен, декхар а ма дита Ахь тIерадаьккхина бен, дуьненан а эхартан а хьаштех цхьа а хьашт а ма дита Ахь кхочуш дина бен, Хьайн къинхетамца, хIай уггар къинхетаме верг!»\n «Йа АллахI! ХIай сингаттам дIаайбеш верг, гIайгIа а, бала а дIаойъуш верг, Хьо оьшуш Хьайга кхойкхучунна жоп луш верг, дуьненна а, эхартана а къинхетаме верг, цаьршинне а къинхетам беш верг, Хьо ву-кх сох къинхетам бийриг, къинхетам бе Ахь сох, Хьой воцург кхин хIума оьшуьйтур доцуш болу къинхетам».\n ×Йа АллахI! ХIай паччахьалла долахь долуш верг, Ахь паччахьалла ло Хьайна луучунна, Ахь паччахьалла дIадоккху Хьайна луучуьнгара, Хьайна луург вазво Ахь, Хьайна луург сийсаз а во Ахь, Хьан керахь ду ша-долу дика, бакъдолуш Хьо массо хIуманна тIехь ницкъ кхочуш ву. Буьйса денца цхьаьнатуху Ахь, де буьйсанца цхьаьнатуху Ахь, веллачух дийнаниг воккху (кхуллу) Ахь, дийначух дийна йоцу хIума а йоккху Ахь, Хьайна луучунна барам боцуш (хьесап доцуш) рицкъ а ло АхьØ. «Дуьненна а, эхартана а къинхетаме верг, цаьршинне а къинхетам беш верг, Хьайна луучунна ло ахь и къинхетам, Хьайна луучунна саца бо Ахь! Къинхетам бе Ахь сох, Хьой воцучуьнан къинхетам кхин суна оьшур боцуш къинхетам бе Ахь сох. Йа АллахI! Мискаллех хьалхаваккха Ахь со, декхар а дIадаккха Ахь суна тIера, Хьайна Iибадат деш а волуш, Хьан некъахь гIазот деш а волуш валар а нисде Ахь сан».\n «Йа АллахI! Айхьа хьанал динчунца тоам бе Ахь суна Айхьа хьарам динчуьнах, Хьайн къинхетамца Хьайх цхьаннах тоам а бе Ахь суна, кхечаьрга сан хIумма а деха ца дезаш».\n «Сийлахь-цIена ву АллахI, хастам а бу АллахIана, кхин дела а вац АллахI воцург, ас гечдар а доьху АллахIе. Йа АллахI! Ас Хьан комаьршалла а, къинхетам а боьху Хьоьга, и шиъ Хьан керахь бу-кх, Хьо воцучуьнан долахь боцуш».\n «ХIай цкъа а хедаш доцу дикаллин да верг, Хьуна Хьайна бен цуьнан дукхалла евзаш а яц-кх!»\n «…Цунна цхьанна бен цуьнан дукхалла евзаш а яц-кх»!\n «ХIай Ша муха ву Шена цхьанна бен ца хууш верг! ХIай Шен санна ницкъе Ша цхьаъ бен кхачалур воцуш верг! ГIайгIа дIаайъа Ахь сох!»\n «Йа АллахI! Сан са мел гатдеш долу хIума а, суна гIайгIа-бала мел беш долу хIума а, дуьненан а эхартан а и хIумнаш суна тIера дIаайде Ахь, со церахь паргIатваккха Ахь, суна ца моьттучу агIор суна рицкъ а ло Ахь, сан къиношна геч а де Ахь, сан догдахар чIагI а де Ахь, Хьой цхьаъ воцучуьнах сан догдахар дIа а хада де Ахь, Хьо воцучуьнга кхечуьнга догдохуш со хир воцуш».\n «ХIай дуккха дика долуш верг, даим дика латтош верг!»\n ХIара Iелас – Дела реза хуьлда цунна – аьлларг Пайхамара – Делера салават а, салам а хуьлда цунна – аьлла дош санна хьукм долуш ду. Албáнúс «Сахьúхьул ДжáмиI» тIехь «дика» хьадис ду аьлла иза. Пайхамарера – Делера салават а, салам а хуьлда цунна – схьа а дийцина ду иза АсфахIáнúс.\n ХIокхунна тешалла ду IабдуллахI ибн МасIýда дийцина хьадис: «Шух цхьанна Деле деха лаахь, иза волалойла Далла бан ма-безза хастам барца, тIаккха Пайхамарна – Делера салават а, салам а хуьлда цунна – салват дуьллийла цо, тIаккха цул тIаьхьа доьхийла цо, иштта динчу доIина жоп дала герга ду».\nКоьрта агIо Жайнийн цIерш Имам СуйутIих лаьцна


Котешка тоалетна Iriz 50х37х14см. зелена | Petmall\nАрт. № 0602086\nкотешка тоалетна Asis 50x37x14см с борд, зелена лайм


Интернет: Кхераме нах | magas.ru\nВы гость вход | регистрация 05 / 04 / 2020 Время Московское: 516 Человек (а) в сети\n17.08.2013 06:55 Комментариев 0\nИз Интернет яха х1ама дагаехача хьаькъал совдаьннача наха юкъе, шеко йоацаш, цхьа г1алг1а хиннав.\n«Гизга маза» - вай оалаш да кегаденнача х1амах. Ха-зама мел йода ер кегалургдолга ховш, ший ц1и ма яьккха аьннад цу шийна вир хиларго! Хьулвенав, моастаг1, шеко йоацаш, цудухьа тахан цун ц1и йовзаш яц, бакъда, лар-м йитай.\nЦкъа шун къаьна Теми коа сало1аш ваг1аш Мисилмат гучаяьлар лоалохошкара. Из даьра йоаг1ар хьона когех г1абаш техача сенна, акхал ваьннача саго мо б1аргаш лайжа лекхаш.\n- Жи-хье, къаьни, сихха лаьтта йосалахьа! – ях аз. – Х1анз хьо йисаяр вайна фе-уйлашца сигала яланза, хьаькъал т1ехмехкаш мо кеп оттаяь!\nМисилмата-м д1а а хазарий-хьог1 аз аьннар.\n– Даьллахьа, цецвала х1ама дисадац укх дунен т1а, - йоах цо. – Лоалохошка со яг1аш, цар арахьа деша ваг1аш вола к1аьнк ва телевизора тара йолаш цхьан х1аман чу къамаьл деш. Из йисте ваг1аш мо хьахозар цо дувцар. «Шкап» яхаш я йоахар мотт сона цар из тамашне, кхийтанзар со дикка…\n- Фу дувцар укхо?\n- Аьъ, цо дувцар хьона фу бе-башха да, из в1аштехьа доалаш хилар ма дий аз яхар-м! – кулгаш доаржадир Мисилмато.\n- Цецваккха йоал хьо со? К1ир хьалха хьона хьа да г1анахьа духьалавеннача хана, цо дош аьнна доацашше, саеи хьайеи пенсех к1ай саг1а дир 1а. Укх харц дунен т1а наха караг1ъяьнна «шкап» в1алла яц бакъдуненца бувзам лоаттабеча сага.\n- Хьай багара 1и бахьан жожаг1ата ма г1оргва хьо! – кулг таса яхар Мисилмат.\nЧ1оаг1а сакъердам хилар сона хазар тахка. Чувийхар аз лоалахой 14 шу даьнна к1аьнк. Дийцар цо Интернет яхар фу х1ама я маьлха к1ала хьайзача ябакха лордашта са лергаш тараласталца.\n- 1а фу дий, дукхваха, са хьоа чувха ца беш, хьаял из нутбок яхар!\n- Ноутбук я из, дада. Х1анз со хьавоаг1а хьона.\nХьадера к1аьнко из шайт1а герз. Цхьаькхаза хьалхадаьккхар сона «гугл» фий, «яндекс» мичахьа кхача г1ерт, «скайпе» г1олла фу 1алашду, «одноклассники» яхача поале наха метташца г1алаш мишта йотт. Таккха тахкар оаха тайп-тайпара сайташ я яхачар вай мекхах, паччахьах, къамах мишта язду. «Комменташ» тел оаха, яхаш, наьха хьисапе дукха тамашне оакхарий дайзар сона («Белстрел», «Кабан и K», «Дракошвах», иштта кхыдараш), вайна юкъе «термиТРАКТОР», «топчан-ША», «дозвон» болга хайра. Вешта, цар йоахаш йола «ц1ераш» УАКХ, аьнна, белгалъяха мегаргйолаш я: Уне – Аьйпе – Кхераме.\nАз-м бокъалла ях шоана – «кхераме»! Цхьа ког каша латташе укх вахарцара къаста сихлуш вацар со, бакъда, цу кагийча нахаи мехкараши яздер 1одийшача ч1оаг1а «бесчамный» хийтар сона ше дара. (Са дош доц шоана из «бесчамный», цхьане яздора из иштта). Бога к1алха деллача хьазилга мо ер дуне готта делар, гизга мазо карабигача моза сенна гонахьа духхьала моастаг1ий хийтар: «Аьъ, вахарах набахте я ма бахий яраш-м пхийттара баьнна балелехьа! Акхар-м, хетаргахьа, сигален х1ара ми1инг а тахкай! Боккхача наха юхь т1а дувшаш дола хано кхолла шодамаш дегаш т1а дийшад акхарна-м сов аьйхьаза болаш!».\n- Лалла, хьай нутбокаца! – в1алла бехк боацаш вола к1аьнк човхавир аз, т1аккха, декхе ваьнна, соцавир. – Сога ладувг1алахь, дадай вар: Цхьа бутт хьалха хьа да вайнавар сона хьона лиспет ийца воаг1аш. Цкъа-шозза яхар мо из хахкар 1а, бакъда, т1ехарча хана гуш вац хьо цунца сакъердалуш. Цхьа ха йоаг1аргъя – «Лиспета т1а хайна укх дунен гобаьккха балар аз, Интернете ваг1аш се ханал хьалха къа а ца веш», аьнна, хьона хеташ. Цхьаькха да: Кхы «гугл-муглаца», «яндекс-бандексаца» са Мисилмата корта б1агора ма баккха алалахьа хьай наьнага шийна тха бешар хорцам, нарс, хох, иштта кхыдар эше. Америке, Китае фу доал ховш, ший беша доал ца деш вола саг УАКХ ва, йоахар, аргда 1а аз!\nКхетарг-м яц лоалахо аз аьнначох, цхьабакъда хатта а лоарх1арегъяц: Мисилмата боча лелаю беш цхьа моллаг1ча «скайпах» хувцал 1овдал яц из.\nВ России впервые вынесли приговор по "пакету Яровой" о недоносительстве


Чехол на iPhone 8 Арт-волк "3999c-1031-716": продажа, цена в Львове. чехлы для телефонов, mp3 плееров от "Интернет-магазин Ludwig." - 1016515013\nВ наличииКод: 3999c-1031-716


14 шо долчу Кадыров Рамзанан кIанта шен оригиналах 30 млн доьху сахьт леладо\nЧиллан-бутт 04, 2022\nЯнгулбаевгIеран доьзална дуьхьал хIоттийначу митингехь дакъа лаьцначех цхьаъ вара 14 шо долу Кадыров Адам – Нохчийчоьнан куьйгалхочун Кадыров Рамзанан кIант. Цигарчу майданахь яьккхина видео цо ша кхоьссира шен инстрамерчу агIоне (иза вазвелла ву adam_benoevsky_095 аьлла – дуьйцург ду КадыравгIар схьабоьвлла Бенойн тайп – ред.). Цуьнан куьйга тIера сахьт вуно тера догIу Richard Mille (Ришар Милль) 035 олучу сахьтах, Цуьнан мах (республикан куьйгалхочун кIанта лелориг иза делахь) масийтта миллионе хьалакхача тарло.\nКадыров Адаман инстаграмехь ган тарло кхин а кIезиг мах боцу сахьт. Масала, шен йижарий Хадижат а, Iашура а декъалъеш доьзалехь даьхна суьрташ тIехь нохчийн политикан кIант гуш ву Richard Mille 35-0I сахьтах чIогIа тера догIучу сахьтаца. Церан мах 30 миллионал сов бу.\nОцу сахьтан репликех а (дика йина копи – ред.) Оьрсийчохь 90 эзар гергга сом доьху.\nКхиазхочо наггахь кхинйолу евзачу брендийн сахьташ а леладо. Цхьахдолчу суьрта тIехь Кадыров Адамехь Hublot олу 1,7 млн доьху сахьт ду. Цу тIе тидам бахийтина Казанерчу оппозицин политикан Навальный Алексейн штабан (Оьрсийчохь цуьнан штабаш экстремистийн лерина ю, церан болх магийна бац – ред.) экс-гIуллакххочо Емельянов Олега.\nЕмельяновс дийцарехь, суьртийн дикалла ледара хиларна наггахь сахьтан модель ца къаста тарло, «амма уьш деза оригиналаш ду, цхьаболучарна ма-моттара, тарйина махбоцу хIуманаш яц».\n"Интернетехь шен хьолахочун дахар гойту тоъал материалаш а йолуш, деза сахьташ гулдечу регионан куьйгалхочун кIанта дораха тардина сахьт лелор дара аьлла ца хета суна. Шена луург дан йиш хиларо а, тIехь деш Iуналла доцу Нохчийчу хьежочу ахчано а таро ло царна шайна ма-хетта хьолахойн дахар дIакхехьа а, иттанаш миллионаш доьху сахьташ ийдан а, кхинболу республикан бахархоша къоьлла хьоьгучу юкъанна", - дийцина Навальныйн Казанерчу штабан экс-гIуллакххочо.\nКадыров Рамзанан официалера ахча 38I млн сом хилар тидаме эцча, оцу тайпа вип-сахьташ ийдан доьзална атта дац. ХIокху муьрехь нохчийн урхаллехь цхьанне агIор ца хьахийна кIентан куьйга тIера сахьтийн дозаллех лаьцна хIумма а, ца йийцина и сахьташ девлла меттиг а.\nНохчийчоьнан парламентан спикеран Даудов Мохьмадан инстаграмерчу агIоне яьккхинчу эфирехь Кадыровс элира "цхьана шерачохь Оьрсийчоьно Нохчийн республика а, цуьнан бахархой а кхаба 300 миллиард сом дойъу". ТIаьхьо цо тIетуьйхира и терахь 375 млрд хилар, республикехь болх бечу федералан урхаллашна дойъу ахча юкъалаьцча.\nГIуран баттахь массара аьлча санна нохчийн лаккхара хьаькамаша шайн официалан агIонаш тIера пхийтта шо кхачарца декъала вира регионан куьйгалхочун кIант Кадыров Iела. Дечкен -бутт юкъебаьлча нохчийн Iедалхоша а, политикаша а шайн агIонаш тIехь масех дийнахь декъалдарш арахийцира республикан куьйгалхочун кхечу берашна – ворхI шераш долчу Эсетана а, Шайх-Ахьмадана а.


Льеран-ле-Безье — Википеди\n▼1391 стаг (2018 шеран 1 январь)\nЛьеран-ле-Безье (фр. Lieuran-lès-Béziers) — Францин гӀала-коммуна, лаьтта Окситани регионехь. Коммунан департамент — Эро. Дозанашца йу Бассан (Эро), Безье, Корнеян (Эро), Еспондеян, Пюимиссон, Пюиссаликон. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Льеран-ле-Безье&oldid=5170099»


1942 шарахь Тверна гергахь воьжна бIаьхо дIавоьллина Шалажехь\nЛехамхо. Гайтаман сурт\nТверь гIалина гергахь 1942-чу шарахь Германин фашисташца леташ кхелхинчу нохчочун дакъа а карийна, иза дIадолла Нохчийчу кхачийна. Оцу хьокъехь ТАСС агенталле хаамбина Оьрсийчоьнан тIеман-историн юкъараллин Нохчийчуьрчу декъо.\n"Оха берзийна Тверан махкарчу тIеман аренашкахь эгна нах лоху барамаш. Билгалонашца карийначех цхьаъ ву нохчо Хабилаев Хьамид, цуьнца шен медальон а, патармаш а, гранаташ а, топ а карийна, кхеташ ду иза тIом беш воьжнийла. Тхо зIене девлира ГIалгIайчуьрчу а, Нохчийчуьрчу а коллегашца, жамI долуш ду: цIаверзош ву оха цхьа эскархо. Нохчийчуьрчу тхан юкъараллин декъан куьйгалхочо Алаудинов Iабдуллас гIо а деш, оха шен даймахка дIакхачий бIаьхочун чалхаш», - аьлла лехамхойн «Курган» тобан хьалханчас Чеканов Андрейс.\nТIехьа-Мартанарчу Шалажехь, шен гергарчу нахана уллехь, дIавоьллина могIара эскархо Хабилаев. Цуьнан цIийнан наха дийцарехь, 27 шо долуш эскаре вахана а, цIахь зуда йолуш а хилла Хьамид. Велла, я дийна ву аьлла хаам боцуш баьхна гергарнаш хIинццалц.\n"Фашисташца бечу тIаме 50 эзар сов стаг хьажийна Нохчийчуьра. 30 эзар сов нохчо а хилла царалахь. Дукхахберш юха ца бирзина, байна ларалуш бу. БIаьхьо Хабилаев децIаверзор доьзалшна хилла ца Iаш, дерриг а нохчийн къоманна а бу кхаъ. Оха дерриг а дийр ду тхаьшна карийна муьлхха а нохчочун дакъа даймахка схьакхачо, иза тхан декхар ду», - боху прессехь Алаудинов Iабдуллас.


Мевр (Нор) — Википеди\n50°09′49″ къ. ш. 3°03′51″ м. д.HGЯOL\n▲474 стаг (2018 шеран 1 январь)\nМевр (фр. Mœuvres) — Францин гӀала-коммуна, лаьтта О-де-Франс регионехь. Коммунан департамент — Нор. Дозанашца йу Маркйон, Енши-ан-Артуа, Сен-ле-Маркйон, Бурлон, Бурси, Гренкур-ле-Авренкур. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Мевр_(Нор)&oldid=5171964»


Загалом месаг : 1615988 на 7695 сторiнках. Поточна сторiнка : 3427.\n№ 1477579 вiд 2015-03-27 23:33:11\nМда, не везёт Кравцу на брови в этом сезоне :(\n№ 1477578 вiд 2015-03-27 23:31:47\nВід опорників-руйнівників типу Тимощук, Степаненко взагалі треба відмовлятися, як від класу. Сильно збіднює аткуючі можливості команди.\n№ 1477577 вiд 2015-03-27 23:20:13\nФома изначально настроился на "автобус". Почему такие Ярмола с Конопой? А кто их будет разгонять-поддерживать. Степаненко с Тимохой? Были не плохие отзывы о Олейнике и где он? Гармаш, Олейник и Рыбалка, но это взгляд со стороны.\n№ 1477576 вiд 2015-03-27 23:15:36\nБудет просто шикарно. если счет станет 1-1 :)\n№ 1477575 вiд 2015-03-27 23:13:30\nИспанцы, похоже, решыли во втором тайме особо не рвать свою красную яростную жопу;), и тут у нас кое-что начало получаться. Но ведь они при необходимости смогут прибавить, а у нас такого резерва не видно.


Оьрсийчоь -- Елкин Сергейн сурт.\nОьрсийчоьно Малхбузерчу сурсаташна дуьхьал яьхна йолу санкцеш Евробертана мелхо а пайдехь хилла.\nНийса шо даьлла Оьрсийчоьнан куьйгалло Малхбузено оьрсийн экономикана дуьхьал гIуданаш дахарна Евробертан пачхьалкхашкара цхьа могIа сурсаташ чудан бакъо ехкарца шен жоп делла. Цу хьокъехь лерина рапорт зорбане даьккхина Еврокомиссино шен официала сайт тIехь. Рапортера гуш долу тамашийна жамI- Кремло шена дуьхьал яьхначу сурсатийн эмбаргох эшам тешна а ца хиллачу Евробертан экономикана, мелхо а, масех миллиард пайда баьлла даханчу шарахь.\nЕвропахоша кхечу пачхьалкхашка еш йолу экспорт 5 процентана лакхаяьлла, ткъа ахчане даьккхича иза бохург ду, Оьрсийчоьно шен эмбарго юккъеяьккхича дуьйна схьа царна 5 миллиард евро герга са яьлла бохург.\nМуха хила йиш ю иштаниг?\nКоьртачу декъехь Оьрсийчоьно ца оьцуш дисина сурсаташ дарна кхераелла, шайн арахьара йохк-эцаран зIенаш сихонца жигара яьхначу Европерчу хьоладайша а, яккхийчу концернаш а, юьртбахамхоша а шайн продукци йохка керла эцархой лехира хIинцалца схьа шаьш кхин башха жигара а ца еш хиллачу меттигашкахь.\n„Уггаре а баккхий кхиамаш европахоша Цхьаьнатоьхначу Штаташка а, Китай а, Швейцаре а, ткъа иштта азерчу эцархой болче, масала, Гонконге а, Къилба Корея а шайн сурсатийн эскпорт алсам яккхар бахьана долу баха каделира“, - аьлла яздина ду Еврокомиссин рапортехь.\nИштта, масала, Къилба Корея а, Китай а духкуш долчу сурсатийн терахь, Оьрсийчоьнан эмбарго бахьана долуш, хIинцалца чул а 30 процентал сов даьлла, Туркойн махка а, Гонконге а юхкург – 25, 27 процент алсамох ду. Проценташкахь аьлча жимма кIезгох хеталахь а, амма хаъалла лакхадевлла Цхьаьнатоьхначу Штаташка духкуш долу сурсаташ а – 15 процентана.\nКремло шена дуьхьал Малхбузено яьхначу санкцешна ша дера жоп дала кийча хилар шо хьалха довзийтича, уггаре а кхерамечу хьолехь цунна луларчу Полшерчу фермерий хьал ларалуш дара. Амма полшхой а, мел тамашийна делахь а, эшамна метта толам болуш чекхбовлуш Оьрсийчоьнан санкцех – карара шо меттигерчу юртбахамхошна рекорде са йохьуш хила мегаш ду, цкъа а ца хиллачу кепара 25 миллиард еврона шайн сурсаташ дозанал арахь дохка там бу цара, оьрсаша уьш кхин ца эцахь а.\nЦу пачхьалкхан юртбахаман министро Савицки Марека кху дуношкахь меттигерчу Puls Biznesu газетица шен хиллачу къамелехь билгал ма даккхара, Полшано 73 пачхьалкха духкуш ду шен сурсаташ, аьлча а, хьалхачул пхийттех пачхьалкхан алсамох. Цуо дийцарехь, иза доьзна ду Оьрсийчоь шайн эцархойн могIаршлара дIаялар бахьана долуш меттигерчу юртбахамоша кхечу меттигашкахь, масала, Азехь я Африкехь шайна керла партнераш карорца.\nКарладаккха догIу, Полшин экономикана оьрсийн эмбаргох зе ца хилийтархьама, цу махкахь шуьйра баьржира „Путинна дуьхьало ян лаахь, вайн вешан Iежаш а даа, царех даьккхина мутт а мала“ боху кхайкхам. Оцу сохьта наха кар-кара а оьцуш, даржийра меттигера Iежаш даарх болуш болу пайдах долу дийцарш. Изза кхайкхам луларчу пачхьалкхаш а бира, ур-аттала немцойн финансийн министро Шойбле Волфганга а ша Полшера Iаж бууш долу сурт зорбане а доккхуш.\nЦу юкъана Оьрсийчохь и Полшера Iежаш а, кхечу Евробертан пачхьалкхашкара нехчанаш а, стоьмаш а, хастоьмаш а, чагIар а, жижиг а, йоьхьаш а дагош дIадохуш ду Iедалан ницкъаца, уьш санкцийн могIаршлахь билгалъяьхначех ю бохуш. Даханчу деношкахь масех бIе тонн юург хIаллакйина цу кепара, 200 эзар сов Оьрсийчоьнан бахархоша и сурсаташ дага а ца деш, гIийлачарна а, къечарна а дIасадекъахьара аьлла петици язйар тергал а ца деш.\nТкъа официала статистикца, Оьрсийчохь къеллехь вехаш, аьлча а, Оьрсийчоьнан Iедало ша къеллин доза санна билгалдаьккхина 160 долларал кIезгох баттахь оьцуш верг 23 миллион стаг ву. Ма-дарра аьлча, цу пачхьалкхан бахархойн I6 процент ву къеллехь. И терахь стохка хиллачул 5 процентана лакхадаьлла кху шарахь. Евробертан экономикна оьрсийн сурсатийн эмбаргох хилла йолу са а ма-яллара кху шарахь оццу 5 процентана лакха.\nОьрсийчоьно санкцеш кхайкхийнехь а, Полшин стоьмашлелорхойн аьтто баьлла дерриг а шайн Iежаш дохка\nЕвроберто яхйеш ю Оьрсийчоьнна дуьхьал кхайкхийна санкцеш\nРицкъ хIаллакдина Росселхознадзоро


Гоувес — Википеди\n50°17′54″ къ. ш. 2°38′09″ м. д.HGЯOL\nГоувес (фр. Gouves) — Францин гӀала-коммуна, лаьтта О-де-ФгӀанс регионехь. Коммунан департамент — Па-де-Кале.\nДозанашца йу Анье-ле-Дуьизан, МонтенескугӀ, ВагӀлуь (Па-де-Кале).\nХьост — «https://ce.wikipedia.org/w/index.php?title=Гоувес&oldid=7824150»


Товбеца-бутт 14, 2021\nНохчийчохь коронавирусан ун даьржинчу юкъанна мехкан Iедалхоша юха а дозанаш тоьхна дIасалеларна. Оршотан дийнахь дуьйна, нагахь санна, карахь прививка яран тоьшалла дацахь, шахьара чу вуьтуш вац, ишта бехкамаш бу кIошташна юкъахь дIасалеларехь а. Кавказ.Реалиин дехарца корреспондент гIоьртира Соьлжа-ГIала а, кхин а Нохчийчоьнан масех кIошта а кхача.\nКху беттан 12-чохь дуьйна Соьлжа-гIала чу вуллучохь Iуьйранна дуьйна яккхий машенийн раьгIнаш ю – хIора машенлелорхочуьнгара кехаташка хьуьйсуш. Юкъарчу транспорта тIехь дIасаваха аьтто бу, масканаш а лелош. Делкъа хан хуьлучу заманчохь кехаташка хьежар мел а лахло, юкъ-кара бен талламаш а ца беш.\nРеспубликан ярташкахула чекхвала таро ю вакцина йина аьлла, тоьшалла дацахь а, нагахь санна, хехь лаьттачарна хьо эвлах а ваьлла, дIавоьдуш вуй дIахаийтахь. Генарчу мехкан кIошташкахь а документ карахь хила дезаш ду.\nКавказ.Реалиин корреспонденто комментарий йийхира Нохчийчуьрчу некъан полицин урхалле (ГИБДД) долчу хьолах лаьцна.\n"Цхьа а раьгIнаш яц, цхьаьнгга а хоьттуш кехаташ а дац", - аьлла, жоп делира цара.\nОцу юкъанна, Нохчийчуьрчу бахархоша мессенджерехула суьрташ а, видеош яржайо, Соьлжа-ГIала чувуллучохь лаьттачу машенийн раьгIнийн.\n2020-чу шеран Охан-баттахь, коронавирусан пандеми йолаеллачу муьрехь а цхьаьна дозанаш деттара Iедалхоша Соьлжа-ГIала боьлхучарна. Мехкан куьйгалхочун Кадыров Рамзанан омраца кхечу регионашкара машенаш чу юьтуш яцара.\nКадыровс чIагIдора, "коронавирус чу ца яийтархьама махкахь бехарш а буьтур бац Нохчийчу" бохуш.\nОфициалан статистикаца а догIуш, тIаьххьарчу дийнахь-буса Нохчийчохь 108 стагаца коронавирус къаьстина, велла уьнах цхьана 24 сахьтехь 10 дархо.\nМангал-бутт юккъе баьллачу хенахь, нагахь санна бахархоша прививкаш ца яйтахь, шога дозанаш деттар ду" аьлла, кхерамаш тесира Кадыровс. Соьлжа-ГIалин мэро Кадыров Хас-Мохьмада полицина а, динан урхаллиана а тIедиллира, вакцинаци ян езаш хиларх бахархой кхетош, болх болабе аьлла.


Шийла ю Европехь: латош заза дац, декаш олхазар дац\nОхан-бутт 05, 2013\nАвстри - Альпаш, 04Оха2013\nТамашийна хенан хIоттам лаьтта Европехь кху тIаьхьарчу беттанашкахь. Iаьнан уггаре а шийла хила декхар долчу хенахь тов лаьттира, ткъа хIинца, бIаьсте юккъеяьлча а, шелонаш а, гIура а дIа ца йолу. Iилманчаша глобала Iаламан хийцамийн билгалонаш лору иза, ткъа вайнаха-м „тIаьхьарчу заманан“ аматаш лору.\nТамашийна хенан хIоттам лаьтта Европехь кху тIаьхьарчу беттанашкахь. Iаьнан уггаре а шийла хила декхар долчу хенахь тов лаьттира, ткъа хIинца, бIаьсте юккъеяьлча а, шелонаш а, гIура а дIа ца йолу. Iилманчаша глобала Iаламан хийцамийн билгалонаш лору иза, ткъа вайнаха-м „тIаьхьарчу заманан“ аматаш лору. Азимова Сийлахас дуьйцу Европехь дахделлачу Iаьнах лаьцна.\n1969 шарахь дуьйна иштта шийла а, тIеда а, кхоьлина а, уьне а еана яц, аналисташа дийцарехь, Европехь бIаьсте. Цу рекордо ша-башха кхоллараллин шовкъ а юккъеяьккхина бахархошлахь. Интернет-машанахь вуно шуьра даьржина ду, масала, цхьаммо лайх винчу гIура-дадин сурт, Iа кIордийначара лаьтта охьа а вожийна, ша вуду-бозбуанчийн тайниг санна, гайчу арсаш диттина, Iуьллуш волу. Амма бIаьсте хIуммаъ тIекхача дагахь яц. Мелхо а, еари дийнахь а, пIераскан буса а Австрехь а, Германехь а, Италехь а, Францехь а ткъо сантиметр герга керла ло тессина.\nАвстрера лаьмнаш - Альпаш, 04Оха2013\nИ бохург ду, цу тамашийна шийлачу хенан хIоттамо охан баттахь хIуммаъ оханаш дан таро ца ло бохург. Эзарнаш юьртбахамхой бу Европехь дела денна зенаш ловш, шело бахьана долуш хастоьмаш тIе ца бовлуш, ткъа дIадийна хIу, латта дукха тIеда хиларна, дахкалуш. Зенаш ловш бу, гIура бутт бовшшехь, даима а шайн кафейн а, ресторанийн а уьйтIахь гIенташ а хIиттадой, туристашна а, меттигерачарна а арахь кхачанаш а, кофе я йий хIоттош хилла долахой а. Ткъа мерза ша бухкучеран кху бIастенах догмовла бовлар-м дийцина а вер вац.\nЮкъарчу хьесапехь цхьана Австрехь 150 миллион евро сов зе хир долуш ду бIаьсте стиглахь йиссар бахьана долуш. Ткъа цу, ахчанца дуста йиш йолчу, зенел а халох ду нахана тIехь цу кепара дахделлачу Iаьно беш болу тIеIаткъам: цаьргахь кIеззиг бен ницкъ ца бисина, дахарх, - даима а бIаьста хуьлуш ма-хиллара, самукъадалар дац, депресси лазар кхеттачеран терахь алсам долуш ду. Ткъа и бохург ду, иштта а Европехь уггаре а дукха ша-шена тоьхна беллачийн терахь долчу Венехь, шена тIе куьйгаш кховдийнарш я иза дан лууш берш алсам бовлуш бу, бохург.\nВенехь бехачу нохчашна а чIогIа Iаьткъина кху шарахь бIаьсте тIе ца кхочуш, сел дуьхьал ялар. Дукха бу кхузарчу нохчийн доьзалшкахь цомгуш хиларна ишколе я балха ца бахлуш, биснарш. Венерчу Европехь уггаре а яккхийчехь самукъадаларан парк ларалучу цIеяхханчу Пратерехь болх беш ю масех шо хьалха Австре яха схьаена йолу Сацита. Цуо дуьйцу, хIора шарахь хIоккху хенахь берийн деларех а, самукъанечу аьзнех а гIовгIане хилла Пратер хIинца, байлахь йисича санна, еса лаьтташ ю, бохуш.\nСацита: „Цхьа ши де деанера довха, тIаккха бераш а схьадуьйладеллера Пратере. Амма юхахьовзийначу шелонах къаьхкина и бераш а, церан дай-наной а кхин ца догIу цу парке. Со суо а цигахь шелъелла, цомгаш хилла, хIинца бен араяьлла а яц балха. Иштта цомгашниш мел дукха бу, грипп йолуш, шелбелла. ХIара санна шело-м суна кху хенахь гина а яц кху Австрехь. Уггаре а хаза хан хила езаш ма ю хIара, доллу дуьне а самадаьлла. Стохка хIоккху хенахь доца пхьуьйшаш долу кучамаш а йоьхна лелара нах, хIинца-м и кетарш а, и куйнаш а лелон дезаш ду. Тамашийна шело ю-кх хIара кхузахь хIоьттинарг“.\nАвстри - Венерчу школера бераш ду пепан дитта чохь мутт "самадаьллий" ладугIуш. БIаьстенан юьххьехь уггар хьалха пепан диттан чохь самадолу олу мутт. 04Оха2013\nМаршо радио: Сацитас ма-дийцара, дукха бу, иммунан система шелоно гIелйина, цамгарш кхеттарш а. ХIора шарахь Европехь яьржаш йолчу грипп-лазаран тIулгIе, бIаьстенан юххьехь лахлуш я янне а дIайовш хилла йолу, хIинца керлачу гуонехь яьржаш ю. 250 эзар стаг ву карарчу хенахь грипп йолуш цхьана Австрехь. Говзанчаша дийцарехь, коьртачу декъехь шело а яц и адам цомгуш деш ерг, - кхоьллина латтар, маьлхан зIаьнарш а, серло а ца хилар ду.\nАдамашца нийса балахьоьгу бIаьстенан йовхо ца хиларна дийнаташ а, акхароша а. Эзарнаш хьуьнан пхьагалш хIинцале а елла, латта дукха шийла хиларна я хьаннашкахь хIинца а Iуьллуш ло хиларна, бохуш саготта бу меттигера дийнатийн лоьраш. Иштта балехь ду олхазарш, бIаьста йовхачу махкашкара даймахка цIадоьрзуш долу. Уьш стиглахь тIома догIучу хенахь шийлачу мохо хьовза а дой, шаьш юьхьаралаьцначу некъах тила а тилий, ле, орнитологаша дийцарехь.


Низас (ЭгӀо) — Википеди\nНизас (фр. Nizas) — Францин гӀала-коммуна, лаьтта Окситани регионехь. Коммунан департамент — ЭгӀо.\nДозанашца йу Адиссан, Ко (ЭгӀо), Казуль-д'ЕгӀо, Фонтес, Лезиньян-ла-Себ, Полан (ЭгӀо), Пезенас.\nХьост — «https://ce.wikipedia.org/w/index.php?title=Низас_(ЭгӀо)&oldid=7825791»


Адрес: Москва, Цветной бульвар, д. 22, стр. 5, оф. 27-28


Убить Билла. Часть 1 (2003) » The-Cinema.NET – лучший кинотеатр для просмотра онлайн-фильмов бесплатно.\n6 лет и 8 месяцев назадБоевик, Детектив, Драма, Триллер, HD\nЗрителей: 19 696 | Комментарии (0)\nСмотреть Убить Билла. Часть 1 онлайн:


Социалан машанаш - "даьржина лазар"...\nИнтернет машанехь, зIенехь нохчашлахь вуно чIогIа эвхьазалла яьржаш хиларанхьокъехь тоьшаллаш до бахархоша.\nТахана тамаше дац я стагга а цец а валац, воьду-вогIург а, тIехIоьттинарг а, я юххехула тIехволу бехкениг а ца гуш, «бIаьрзе а, къора а» хилла кхиазхой, кегийрхой телпонаш чохь бахкар.\nБожаберел каде хьийзахь бен, цуьрриг тIаьхьадуьсуш дац зудабераш а. «Хьенех, минех и телпонаш охкуш, кегош ханна-м токхура аша дукхе дукха, хIун хии шуна керла, пайдехьа?\nЦу а, кхечу а хеттаршна, хуьлда иза кIант я йоI, церан хьуна дала жоп а ца хуьлу. Ца хуьлу телпош чохь цара лоьхург а, уьш хьоьжург а лартIа а, оьзда а доццург долу дела».\nГерггарчу барамехь, ишта къамелаш хазадо ишколашкахь, и телпонаш бахьнехь дешархошца тIом баллочу хьехархоша.\nШелковск кIоштехь берийн цIийнехь хьехамча болх беш ю Сацита. Цо дийцарехь, цIеранаш юьхьIаьржа а хIиттош, дукха зудабераш ду телпонаш чухула дийцина оьзда доцу къамел бахьнехь нахала девлла.\nСацита: «И телпонаш бахьана долуш хийла зудабераш ду –кх нахала девлла. Цу чухула ца дийцича а мега дерг дукха дуьйцу. Къаьхьде ду ур-аттал ишколашкахь а. Божабераш-м хьала а, охьа а дара, хIинца царна тIе мехкарий а кхетта»\nБахархоша къаро ярца нохчашлахь кIезиг масалш дац марехь болчу зударша а телпонаш чухула эвхьазалла яржош, дебош жигара дакъалацуш хилар.\nЦу хьокъехь шена тусаделлачух дуьйцуш ю Соьлжа- гIалина юххерчу эвлара Марха.\nМарха: «Тхан юьртахь и телпо бахьнехь кхаа берах а йоккхуш зуда йитина. ДIа ладоьгIча цо лартIа доцу хIумнаш лелийна хилла зIенехула, ша жеро йолу сурт а хIиттош, хаамаш дIасакхоьхьуьйтуш. Цхьаъ и ду хьуна.\nТхуна юххерчу цхьана зудчо а левеш лелийна цхьа кIант, ша марехь яц а бохуш. Мацца а цкъа и кIант веъна и ехачу ураме. Цо цхьа зуда саца а йой, дехар до, йоI ган веънера ша, аракхайкхахьара ахь цуьнга. И бохург хIун ду, и хIун къамел ду!\nИза-м сан вешин кIантехь марехь зуда ма ю! Цу диннехь йита а юьтий, дIайохуьйту иза а.\nИшта масалш дийцина ца валлал кегийрхошна юкъахь шортта ду. Юьхь а ца гойтуш даьхна и оьзда доцу суьрташ вуно дукха ду мехкарша дIасадаржийна.\nЦу божаберашна тIехула а лелхаш ду-кх и зудабераш. Цхьа вон лазар санна даьржаш-м ду».\nЦхьаболчарна хетарехь, вайнехан юкъараллехь цхьа могIарера, массо вола а воьлла, тидаме эца хьашто йоцчу гIуллакхах тера дуьсур долуш хIума ду тайп-тайпанчу зIенашкахула яржош йолу эвхьазаллаш, оьзда доцу къамелаш.\nМа-дарра аьлча эвхьазаллин агIончаш, ира, хаза боцу мотт лебарехь хIайттархой кегийнаш хилла а ца Iа.\nКIезиг масалш дац телпон зIенан «Ватсап» чухула масала, баккхийчу зударша а тIехь, дена-нанна а бохуш, боьха мотт лебеш, ша-ша «онда, зевне, маьIне» дешнаш каро а гIерташ, жимма оза а ца луш, урх хецца юкъаметтигаш къестийна.


Ерлен-ле-Сек — Википеди\nЕрлен-ле-Сек (фр. Herlin-le-Sec) — Францин гӀала-коммуна, лаьтта О-де-Франс регионехь. Коммунан департамент — Па-де-Кале. Дозанашца йу Сен-Поль-сюр-Тернуаз, Мений (Па-де-Кале), Рамкур (Па-де-Кале), Сен-Мишель-сюр-Тернуаз, Отклок. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Ерлен-ле-Сек&oldid=5161537»


ЙоI яларца доьзна лаьцна хилла дагестанхо бехказваьккхина Москварчу кхело\nМоскварчу кхелехь бехккъасторхоша жоьпаллах мукъаваьккхина 20I8-чу шеран бIаьста пачхьалкхан дуьненаюкъарчу юкъаметтигийн институтан (МГИМО) студент, Казахстанера схьаяьлла Байсафа Томирис ерна бехкевеш хилла дагестанхо Меджидов Муртазали. Дагестанехь премьер-министр лаьттинчу Меджидов Мухтаран воI ву иза.\nЯлх бехккъасторхочух пхеамма жоьпаллах мукъаваккхарца, кхелан цIа чохь дIахецна Меджидов лаьцна кхобучуьра. Оцу хьокъехь ТАСС агенталле хаам бина адвоката Яндарбаев Шемала.\n2018-чу шеран бIаьста 21 шо долу МГИМО-н студент Байсафа чуюьйжира институтан йоьалгIачу гIатан корах, елира дарбан хIусамехь масех де даьлча. Лечу хьоле иза кхачорна бехктакхам айбира йоIца доьшуш хиллачу Меджидовна дуьхьал. ТIаьхьо адам дерах болу бехк тIебаьхьира цунна талламчаша. Цхьана студента дийцинера, цо корах аратеттира йоI, аьлла. Цул сов, хьалхо йиттинера Байсафина, аьлла дара тешо дина даре. Цхьайолчу информацица, йоIна тIехьийзаш хилла Меджидов. Студент яларца доьзна ах шо даьлча баьхьина бехк дагестанхочунна тIе, лаьцна иза.\nКазахстанехь гIарабаьлла бохам бара хилларг. Междидов лацарца доьзна йоьIан нанас баркалла элира Казахстанан презиентна а, Оьрсийчоьнан Талламан комитетан куьйгалхочунна а. Казахстанерчу омбудсмена дийхира Оьрсийчоьнан шен коллеге Москалькова Татьяне дов тергонехь латтор.\n2013-чу шеран хьалхарчу ялх баттахь Дагестанан премьер-министр лаьттира Меджидов Муртазалин да Меджидов Мухтар. Хьалхо вице-премьеран а, мехкан депутатийн а даржашкахь Iийра иза.


Ле-Мель-сюр-Сарт — Википеди\n▼679 стаг (2018 шеран 1 январь)\nЛе-Мель-сюр-Сарт (фр. Le Mêle-sur-Sarthe) — Францин гӀала-коммуна, лаьтта Норманди регионехь. Коммунан департамент — Орн. Дозанашца йу Кулонж-сюр-Сарт, Сент-Обен-д'Аппене, Сен-Жульен-сюр-Сарт, Сен-Леже-сюр-Сарт. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Ле-Мель-сюр-Сарт&oldid=6864746»